Časť týchto návrhov (40 opatrení od SaS, pozn.) máte v programe (...) zrušenie programu vlastnej činnosti, povinné preškolovanie vodičov, pracovnú zdravotnú službu (...) to je Váš program (predvolebný program SNS, pozn.) a tieto body sú medzi našimi štyridsiatimi.

Na základe porovnania 40 opatrení, ktoré strana Sloboda a solidarita predložila parlamentu, s volebným programom Slovenskej národnej strany môžeme potvrdiť, že tieto body sa v oboch prípadoch zhodujú. Výrok Richarda Sulíka preto hodnotíme ako pravdivý.

Opatrenia vo forme návrhov zákonov, ktoré Sulíkova SaS predložila v máji 2016 parlamentu sú súčasťou ekonomického reformného programu Agenda 2020, ktorým sa strana prezentovala pred voľbami 2016. Agenda obsahuje viac ako 150 konkrétnych opatrení pre zlepšenie podnikateľského prostredia na Slovensku. 40 z nich strana označila za rýchlo zrealizovateľné a nemali by mať negatívny dopad na štátny rozpočet. Návrhy boli predložené parlamentu v takzvanom propodnikateľskom balíčku, ktorý podporili opoziční lídri Igor Matovič a Boris Kollár.

Súčasťou balíka je zrušenie povinnosti pre malé a stredné firmy mať Program vlastnej činnosti ( .pdf, str. 3 ) rovnako ako zrušenie povinného preškolovania vodičov ( .pdf, str.4) a pracovnej zdravotnej služby pre I. a II. kategóriu (teda pre zmestnancov, ktorí nevykonávajú rizikovú prácu). ( .pdf, str. 4)

Rovnaké návrhy môžeme nájst aj vo “Volebnom programe pre silný štát” strany SNS. (. pdf ) Povinnosť preškolovania vodičov, programu vlastnej činnosti a pracovnej zdravotnej služby, označuje SNS za nespravodlivé, demotivačné a nezmyselné daňové opatrenia (. pdf, str. 26 ) a nachádzajú sa v časti “Volebný program pre Ekonomicky zdravý a efektívny štát”. (. pdf, str. 26 )

rýchlo zrealizovateľné
predložené
.pdf, str. 3
.pdf, str.4)
.pdf, str. 4)
pdf
pdf, str. 26
pdf, str. 26


Existoval pakt rastu a stability, ktorý mal jasne stanovené kritéria. Boli dlhodobo porušované. Boli dlhodobo, a to nie rok, dva, ale dvadsať rokov boli, jednoducho klamalo Grécko.

Podľa Eurostatu Grécko nespĺňa, a od roku 1998 (odvtedy sú dostupné dáta Eurostatu) ani jedno z pravidiel Paktu rastu a stability , teda udržanie deficitu verejných financií pod tromi percentami HDP (najviac sa priblížili v roku 2006 s deficitom 3,6 percenta), a dlhu pod 60 percentami HDP (najbližšie k tomu mali v roku 1999 s 94 percentami). Grécko je v Eurozóne od roku 2001. Relevantné staršie dáta (približujúce sa k tým "dvadsiatim rokom") sa nájsť nepodarilo.

Paktu rastu a stability

dlhu pod 60 percentami HDP


Tri pozmeňovacie návrhy, okolo ktorých sa bude hlasovať. Cmorej, Kremský a kolegyne Andrejuvová, čo z tohto ste pripravení podporiť? Lebo napríklad Kremský tam jednoznačne ponúka tú otázku zdanenia a tvrdí, že to nejaký kompromis.

Je pravdou, že do parlamentu boli predložené 3 pozmeňovacie návrhy o dôchodcovskom zákone a to od poslanca Kremského , poslanca Cmoreja a poslankyne Andrejuvovej .

Pozmeňovací návrh poslanca Kremského naozaj navrhuje aby jednorazové vyplatenie dôchodkov “ podliehal dani z prííjmu ” a je pravdou, že poslanec Kremský svoj návrh obhajuje ako kompromis, respektíve ako snahu zachovať možnosť jednorázového výberu daní v zákone.

Tento výrok teda hodnotíme ako pravdivý.

Kremského
Cmoreja
Andrejuvovej
podliehal dani z prííjmu
obhajuje


Hospodársky rast na 4%, to je niečo, čo je jeden z najrýchlejších hospodárskych rastov v celej EÚ.

Ľuboš Blaha v tomto výroku hovorí o ekonomickej prognóze Európskej komisie (EK) pre celú EÚ, ako aj jednotlivé členské krajiny. Analýza z februára 2018 predpokladá, že na Slovensku porastie HDP o 4% v roku 2018, čo je jeden zo šiestich najvyšších hospodárskych rastov v rámci EÚ. Výrok hodnotíme ako pravdivý.

.pdf
Eurostatu
s. 11


Ak si dobre ešte pamätám čísla, tak na rok 2017 bol plánovaný deficit na úrovni 1,3%. Už je evidentné a zrejmé, že ten deficit bude podstatne nižší.

Ako informuje Eurostat vo svojej správe Spring Economic Forecast 2018 , za rok 2017 mal byť deficit verejnej správy na úrovni 1,0 %. Rozpočet verejnej správy na rok 2017 uvádzal, že ". .. cieľová hodnota deficitu verejnej správy na rok 2017 stanovená vo výške 1,29 % HDP, " teda skoro 1,3 % ako uvádza Robert Fico. Skutočný deficit za rok 2017 by mal byť teda naozaj lepší ako bolo plánované. Výrok hodnotíme ako pravdivý.

Spring Economic Forecast 2018


Tí, ktorí si privyrábali drobnými činnosťami teraz, keď sa rozšírila odvodová povinnosť na ďalšie činnosti, postihneme aj tých ľudí, ktorí si skutočne svojim spôsobom len privyrábali a ja si myslím, že toto asi sme. Toto sme asi nechceli.

Denník Hospodárske noviny píše: "Napriek novej právnej úprave stále existuje možnosť, ako si k predčasnej penzii môžete privyrobiť. "Poberateľ predčasného starobného dôchodku bude môcť ďalej pracovať na základe dohôd o prácach vykonávaných mimo pracovného pomeru,“ potvrdzuje Sélešová. Napríklad na základe dohody o vykonaní práce či dohody o pracovnej činnosti. Nezabúdajte však, že roky odpracované na dohodu nijako neprispejú k zvýšeniu vašej normálnej starobnej penzie."

Hospodárske noviny


Boli by zvýhodnené tieto (sociálne, pozn.) podniky dajme tomu pri verejných obstarávaniach pre zákazky, ktoré vyhlasuje štát a prostredníctvom toho by realizovali tú sociálnu prácu. Dneska Európa cirka 63 miliónov ľudí zamestnáva takýmto spôsobom

Výrok hodnotíme ako nepravdivý, pretože sociálne hospodárstvo zamestnáva v Európe približne 11 miliónov osôb a nie 63 miliónov ako uvádza minister Richter. Centrum európskych štúdii v Bruseli považuje sociálne podniky v čase, kedy je potrebná konsolidácia verejných financií za vhodný prostriedok na riešenie problémov s nezamestnanosťou. Tento prostriedok by mal byť určený najmä pre skupinu ťažko zamestnávateľných ľudí najmä znevýhodnených, ľudí s nízkou kvalifikáciou a ľudí bez pracovných návykov. Podľa Oznámenia Komisie Európskemu parlamentu, Rade, Európskemu hospodárskemu a sociálnemu výboru a výboru regiónov - Iniciatíva pre sociálne podnikanie : "Sociálne hospodárstvo zamestnáva v EÚ viac ako 11 miliónov osôb, predstavuje teda 6 % celkovej zamestnanosti. Sústreďuje subjekty s osobitným právnym štatútom (družstvá, nadácie, združenia, vzájomné spoločnosti), z ktorých mnohé spĺňajú nižšie uvedené aspekty, a teda by sa mohli pokladať za sociálne podniky, ako aj sociálne podniky vo forme súkromnej spoločnosti alebo tradičnej akciovej spoločnosti." "V štúdii z roku 2009 sa odhaduje podiel aktívneho obyvateľstva zapojeného do sociálneho podnikania na 4,1 % v Belgicku, 7,5 % vo Fínsku, 3,1 % vo Francúzsku, 3,3 % v Taliansku, 5,4 % v Slovinsku a 5,7 % v Spojenom kráľovstve. Približne každý štvrtý podnik založený v Európe je tak údajne sociálnym podnikom. Tento údaj sa zvyšuje na každý tretí podnik v Belgicku, Fínsku a vo Francúzsku. Tieto podniky sú často produktívnejšie a konkurencieschopnejšie, než by sme si mysleli. Vyplýva to z veľmi silnej zaangažovanosti ich zamestnancov a z optimálnych pracovných podmienok, ktoré ponúkajú." Dátum zverejnenia analýzy: 20.01.2014 Naspäť Nahlásiť chybu

Centrum európskych štúdii v Bruseli
Iniciatíva pre sociálne podnikanie


Napríklad v návrhu zákona o dane z príjmu sa idú limitovať takzvané výdavkové paušály na úrovni 420 eur mesačne, ale trebárs zároveň povedať, že zo všetkých živnostníkov, ktorí využívajú paušálne výdavky, iba 17 % sa týka tento limit, lebo všetci ostatní sa zmestia do tých 420 eur.

Výrok Petra Kažimíra hodnotíme ako pravdivý, pretože naozaj iba 17 % živnostníkov, ktorí si uplatňujú paušálne výdavky, prekročí limit 420 eur mesačne.

Na telo
SITA
Dôvodovej správy
správy
strop


Jednoducho ten systém (duálneho vzdelávania, pozn.) je nastavený komplexne tak, aby zamestnávatelia naozaj mali to, čo požadovali, jednoducho možnosť ťahať odborné vzdelávanie tak ako je to v tých krajinách, ktoré sú úspešné, na ktoré sa ostatní dnes pozerajú, Nemecko, Švajčiarsko, Rakúsko.

Duálne vzdelávanie, teda spolupráca odborných škôl so zamestnávateľmi skutočne funguje v Nemecku, Rakúsku aj Švajčiarsku. Výrok hodnotíme ako pravdivý.

skutočne funguje v Dánsku


...kandidujem ako občiansky kandidát, zároveň sa hlásim k tomu, že som členkou Progresívneho Slovenska.

Zuzana Čaputová ohlásila kandidatúru ako občianska kandidátka. Dňa 24. januára odovzdala petičné hárky s viac než 18-tisíc podpismi potrebnými pre jej kandidatúru. Zároveň je však od januára 2018 jednou z podpredsedníčok strany Progresívne Slovensko, ktoré ju ako prezidentskú kandidátku aj podporuje. Výrok hodnotíme ako pravdivý.

občianska kandidátka.
odovzdala petičné hárky
podpredsedníčok


V porovnaní s rokom 2011 a 2012, keď inflácia sa pohybovala niekde okolo 4%, alebo 4,1%, dnes ju tlačíme na 1,9%.

V roku 2011 bola ročná priemerná inflácia 3,9% a v roku 2012 bola ročná priemerná inflácia 3,6%. Posledné čísla Štatistického úradu (ŠÚ SR) hovoria o marcovej inflácii na úrovni 1,9%. Výrok hodnotme ako zavádzajúci, pretože uvádzané čísla za roky 2011 a 2012 sú nadnesené.

marcovej


Pretože pán Lipšic s obrovskou pompou za účasti opozičných poslancov oznámil, že on našiel uzatvorený kruh, lebo nejaká firma niekde v Belize je na tej istej adrese ako je spoločnosť Penta. No ale ukázalo sa, že strelil capa, pretože to bol nejaký Košičan, chlap, ktorý obchodoval s nejakými nehnuteľnosťami a s Pentou to nemalo absolútne nič spoločné.

Demagog.SK nevie potvrdiť predmet podnikania Košičana (Jozef Homolya ) vlastniaceho Penta Enterprises Ltd. a ani to, či skutočne nemá táto spoločnosť a vlastník nič spoločné s Pentou. Výrok hodnotíme ako neoveriteľný. Daniel Lipšic: "Vlastník spoločnosti Medical Group SK, ktorá je spojená s tendrom na CT prístroj v piešťanskej nemocnici, sídli na Belize na tej istej adrese ako Penta Enterprises Ltd." Pavol Paška, dnes už bývalý predseda NRSR: "Pred chvíľou spoločnosť Penta deklarovala, že nie je majiteľom firmy Penta Enterprises." „Investičná skupina Penta nevyužíva pre svoje podnikateľské aktivity jurisdikciu Belize a nemá v tejto jurisdikcii žiadne spoločnosti. Penta rovnako zásadne odmieta akékoľvek spájanie svojej značky s aktuálnou medializáciou aktivít spoločnosti Medical Group.“ ( Pravda ) Vo vyjadrení Penta Investments sa uvádza: "1 Mapp Street v Belize City je najfrekventovanejšou belizskou adresou v slovenskom obchodnom registri. Z verejne dostupných údajov je možné zistiť, že zo 148 spoločností v slovenskom obchodnom registri, ktoré majú belizského „vlastníka“ alebo sú priamo belizskými, sídli 61 na adrese 1 Mapp Street." Portál dlžník.zoznam.sk uvádza ako majiteľa Penta Enterprises Ltd košického podnikateľa Jozefa Homolyu, ktorý vlastní viacero firiem na Slovensku ako aj na Belize. "Právni zástupcovia investičnej skupiny Penta zistili, že za spoločnosťou Penta Enterprises Ltd stojí košický "podnikateľ" Jozef Homolya , žijúci v Seattle v USA, neskôr v Košiciach," priblížila spoločnosť. Zástupcovia Penty v súvislosti s aktivitou poslanca Lipšica, podajú trestné oznámenie.

Pravda vyjadrení dlžník.zoznam.sk priblížila


...podobne aj teraz v tých obmenách je aj prvok súťaže, napríklad z Košíc súťažili (o post podpredsedu strany, pozn.) v podstate dvaja...

Mária Sabolová aj Ján Dečo boli košickými kandidátmi na post podpredsedu strany KDH.

kandidátmi


V roku 2015, 12. 11. návrh na vyslovenie súhlasu s prítomnosťou zahraničných ozbrojených síl na území Slovenskej republiky, konkrétne amerických ozbrojených síl, v rámci tzv. NFIU, ktoré máme vo Vajnoroch, boli to poslanci Smeru, ktorí všetci zdvihli ruku za takéto niečo.

12. novembra 2015 Národná rada SR schválila návrh na vyslovenie súhlasu s prítomnosťou zahraničných ozbrojených síl na území Slovenskej republiky v súvislosti s ich pôsobením v NFIU (NATO Force Integration Unit). Za návrh hlasovalo 74 poslancov Smeru, žiaden nebol proti. Výrok preto hodnotíme ako pravdivý. Z klubu SMER-SD nehlasovali dvaja poslanci, siedmi neboli prítomní.

NFIU je styčný tím pre integráciu síl NATO, ktorý sa nachádza v blízkosti Vajnor pri Bratislave. Jeho hlavnou úlohou je zabezpečovať a koordinovať rýchle nasadenie spojeneckých síl na území Slovenska, podporovať kolektívnu obranu a reakcie-schopnosť NATO. Slúžia tu vojaci z rôznych štátov NATO ako napr. českí, americkí, nemeckí, rumunskí, poľskí či maďarskí.

schválila je zabezpečovať Slúžia


Nakoniec v konečnom dôsledku, v dnešnej vládnej koalícii naozaj nie je nikto, kto hlasoval za slovenskú ústavu, alebo dokonca hlasoval za slovenskú zvrchovanosť, ako za základný predpoklad vzniku Slovenskej republiky v tom čase.

Nepodarilo sa nám nájsť informácie potrebné na overenie tohto výroku.


Môj predchodca (Róbert Fico pozn.) sľúbil ešte pred voľbami 2006 zníženie DPH na potraviny na 10 %

Robert Fico sa vo viacerých médiách v roku 2006 vyjadril, že navrhuje zníženie DPH z potravín na 10%. Viaceré sľuby R. Fica si môžete prečítať napr. v rozhovore pre týždenník Slovo alebo v Hospodárskych novinách (článok je spoplatnený).

vo viacerých médiách
Slovo
Hospodárskych novinách


Nemáme generálneho prokurátora už dva roky.

Bývalý generálny prokurátor Dobroslav Trnka skončil vo funkcii dňa 2. februára 2011, čo znamená že funkcia generálneho prokurátora je ku dňu 18. marca 2013 skutočne neobsadená približne dva roky. Generálnu prokuratúru dočasne vedie ako zastupujúci prokurátor Ladislav Tichý , ktorý je vo funkcii prvého námestníka generálneho prokurátora od roku 2005.

Trnka dňa vedie Tichý


Vláda považuje pre rozvoj bývania za kľúčové (...) využiť možnosti získavania finančných zdrojov zo štrukturálnych fondov EÚ na revitalizáciu pod podmienkou spracovania komplexných zónových plánov revitalizovaných území sídiel, pričom využiť európsku iniciatívu JESSICA na zvýšenie úverových finančných zdrojov na revitalizáciu sídlisk...

Iniciatíva JESSICA a JESSICA II bola počas vlády v rokoch 2012 - 2016 využívaná na revitalizáciu sídlisk, najmä na zateplenie bytových domov. Sľub hodnotíme ako splnený. Európska iniciatíva JESSICA (Joint European Support for Sustainable Investment in City Area) - spoločná európska podpora pre udržateľné investície v mestských oblastiach je iniciatívou Európskej komisie vypracovanou v spolupráci s Európskou investičnou bankou a Rozvojovou bankou Rady Európy. Hlavným cieľom je zvýšenie investičných možností pre udržateľný rozvoj miest a mestských oblastí prostredníctvom mechanizmov finančného inžinierstva . V rámci iniciatívy JESSICA bolo na zlepšenie energetickej efektívnosti vyčlenených 11,5 milióna eur v roku 2013, z čoho sa podarilo vyčerpať vyše 95% a nevyčerpané finančné prostriedky boli presunuté do roku 2014. Bezúročné úvery boli poskytované vo výške 80 percent z obstarávacej ceny s lehotou splatnosti 15 rokov. V roku 2014 bola vypracovaná nová investičná stratégia JESSICA II (s.8, . pdf ), na ktorú bolo z Európskeho fondu regionálneho rozvoja (ERDF) vyčlenených 77 044 000 eur.

revitalizáciu JESSICA inžinierstva vyčlenených vyčerpať poskytované pdf


Mám personálnu v zmysle disciplinárnej právomoci a návrhovej právomoci voči generálnemu prokurátorovi, ktorý je hlavou pyramídy, ktorá má dozorovať vyšetrovanie, ak je tu akékoľvek podozrenie. Mám personálnu právomoc voči šéfovi SIS-ky, pokiaľ ide o menovanie, odvolávanie, plat, odmeny atď, takže je prirodzené, že sa mám zaujímať, ak sú tu takéto podozrenia.

Generálneho prokurátora vymenúva a odvoláva prezident na návrh parlamentu. Ten navrhne prezidentovi, aby odvolal generálneho prokurátora z funkcie, ak tento spáchal čin, ktorý je podľa právoplatného rozhodnutia vydaného v disciplinárnom konaní nezlučiteľný s výkonom funkcie generálneho prokurátora. Generálny prokurátor riadi a kontroluje činnosť prokuratúry na všetkých stupňoch. Riaditeľa SIS vymenúva a odvoláva prezident Slovenskej republiky podľa zákona č. 46/1993 Z.z. Taktiež rozhoduje aj o veciach služobného pomeru.Tvrdenie Zuzany Čaputovej hodnotíme ako pravdivé.

vymenúva riadi vymenúva


Už niekoľko rokov hovorím, že odluku cirkvi od štátu treba dokončiť aj na úrovni finančných a majetkových vzťahov. Musí sa to opierať o vzájomnú dohodu a rešpekt špecifickým potrebám predovšetkým malých cirkví.

Radoslav Procházka tento svoj postoj vyjadril už 1. októbra 2012 v online diskusii denníka Pravda: "Odluku cirkví od štátu už na inštitucionálnej a ideologickej úrovni máme a treba ju dokončiť aj na úrovni financovania cirkví. Čím skôr tá verejná debata smerujúca k rozhodnutiu začne, tým lepšie aj pre spoločnosť aj pre cirkvi." Denník následne uverejnil článok na túto tému. Svoj názor na odluku cirkvi od štátu Procházka tiež zopakoval aj minulý rok, už ako prezidentský kandidát.

online diskusii
článok
zopakoval


Myslím, že pred tromi mesiacmi, keď ste to pán kolega predložili v NR a prišli ste s takou odvodovou sadzbou pre banky, ktorá bola 35-krát vyššia ako vo Švédsku.

Strana Smer-SD prišla ešte v októbri 2010 s návrhom , ktorý mal byť alternatívou k zvýšeniu DPH na 20%, ktorú presadzovala (a neskôr aj presadila, pozn.) vláda premiérky I. Radičovej. Podľa návrhu Smeru mali banky z časti svojich pasív hradiť štátu nový odvod vo výške 1,35 percenta.

Denník Pravda prišiel ešte v máji v roku 2010 s informáciou, že vo Švédsku už podobná daň existuje. Švédske banky odvádzajú do špeciálneho fondu 0,036 percenta z každej poskytnutej pôžičky. Švédsko tak chce robiť najbližších 15 rokov, kým sa vo fonde nenazbiera aspoň 2,5 percenta ročného výkonu švédskej ekonomiky.

Presne povedané, návrh Smeru (1,35%, pozn.) je 37,5 krát vyšší ako už existujúca daň vo Švédsku.

návrhom Pravda


A musím povedať, že Smer odmietol návrh, ktorý som ja osobne predkladal už od leta minulého roku, aby sme po nemeckom vzore legislatívne garantovali rodičom právo na škôlku, pretože ak naozaj chceme zabezpečiť to, že tie kapacity sú dostatočné, tak predsa nemôže byť problém takú legislatívnu garanciu dať.

Tento výrok hodnotíme ako pravdivý, keďže Miroslav Beblavý v septembri 2014 predkladal návrh zákona o zabezpečení predškolskej starostlivosti ( .rtf ), teda aby deti vo veku od 3 do 6 rokov mali garantované miesto v škôlkach.

septembri 2014
.rtf
Nemecka
hlasovalo


Keď ste prvýkrát začínali, bolo to (verejný dlh, pozn.) na úrovni 28%.

Ján Figeľ uvádza nesprávnu výšku dlhu v čase keď R. Fico prvýkrát zostavil vládu v roku 2006. Verejný dlh bol v roku 2006 na úrovni 30,5 % HDP. Podľa štvrťročných údajov (2. štvrťrok 2006) vyše 33% HDP. Verejný dlh bol na úrovni 27,9 % HDP, čiže takmer 28 % HDP v roku 2008, teda v druhom roku prvej vlády R. Fica. Výrok hodnotíme ako nepravdivý.

Eurostat Eurostat


Emisnú zmluvu robili ľudia, polícia to potvrdila, mimo ministerstva.

Podľa dostupný informácii, zmluvu o predaji emisií naozaj nevypracovali zamestnanci ministerstva. Potvrdili to samotní zamestnanci Ministerstva životného prostredia. Výrok hodnotíme ako pravdivý.

SME


...som primátorom v meste, kde sa nám takto podarilo pritiahnuť investora.

Primátor Levoče zrejme naráža na plánovaný príchod investora Helske s.r.o , s ktorým sa mesto dohodlo na spolupráci a celkovej investícii 14 miliónov eur do roku 2018. Keďže mesto Levoča už stihlo s investorom podpísať zmluvu o uzavretí budúcej kúpnej zmluvy, výrok o "pritiahnutí investora" hodnotíme ako pravdivý. Predmetný výrok vyslovil v rozhovore 10.júla 2017. Predpokladáme, že primátor mesta Levoča Milan Majerský naráža na príchod investora, ktorý sa podarilo mestu dohodnúť k júnu 2017. Podľa správy zverejnenej 30. júna na webovom sídle Levoče: " Na zasadnutí mestského zastupiteľstva 13. júna 2017 v Levoči schválili poslanci uzatvorenie zmlúv o spolupráci a vstupe nového investora do Hnedej priemyselnej zóny Levoča – Juh. Spoločnosť Helske s.r.o., ktorá sa zameriava na výrobu unikátneho stavebného materiálu s použitím nanotechnológie, plánuje v Levoči vybudovať závod pozostávajúci z dvoch výrobných hál a jednej administratívnej haly so súhrnnou podlahovou plochou 10 042 m2. Pätnásť prítomných poslancov jednohlasne schválilo na zastupiteľstve investičnú dohodu s investorom, nájomnú zmluvu a zmluvu o budúcej kúpnej zmluve.Prevádzka bude vybavená modernou stavebno-technologickou výrobnou technológiou, obslužnými, skladovacími a distribučnými kapacitami a vybavenosťou a súvisiacim sociálnym a technickým zázemím pre budúcich pracovníkov. Investor sa zameria na vysoko inovatívnu produkciu priemyselných omietok, povlakov a povrchov na báze biokompozitov s nanoštruktúrovanými zmesami pre nanášanie jednak na stavebné konštrukcie, objekty a systémy v stavebnej činnosti zhotoviteľov stavebných diel a budov, vyrábať však plánuje aj nanoštruktúrne zmesi pre nanášanie na telesá a prvky vykurovacích, vzduchotechnických, chladiacich a rekuperačných jednotiek a rozvodov v technických obslužných systémoch budov a hál. V Levoči by tak malo vzniknúť najmenej 120 pracovných miest . Investor sa zaviazal vybudovať závod v Levoči do konca roka 2018 ." V miestnej priemyselnej zóne by mal preinvestovať v prvej fáze asi 14 miliónov eur. Správu o príchode investora do Levoče uvádza aj SITA , či Podtatranské noviny . Zmluva o uzavretí budúcej kúpnej zmluvy bola podpísaná a zverejnená na portály digitalnemesto.sk (zmluva č. 23065/2017/OM/63). Pre úplnosť dodávame, že už v roku 2015 sa Milan Majerský ako primátor pokúšal do Hnedej priemyselnej zóny Levoča – Juh pritiahnuť investora BIB – Beton Industry Buildings , ktorá plánovala v Levoči investovať 106 miliónov eur a vytvoriť prácu pre 500 ľudí.Poslanci mestského zastupiteľstva rovnako aj v tomto prípade schválili investičný zámer spoločnosti na svojom zasadnutí 12. októbra 2015. Spoločnosť mala prevádzku spustiť v novembri 2016. Neskôr však vysvitlo, že konateľ spoločnosti bol v minulosti obžalovaný z podvodu. Podľa posledných informácii ohľadom investície (z októbra 2016) sa so stavbou ani nezačalo . Podľa portálu FinStat má firma BIB za rok 2016 tržby a zisk 0 eur. Dátum zverejnenia analýzy: 18.07.2017 Naspäť Nahlásiť chybu

výrok
Levoča
správy
preinvestovať
SITA
Podtatranské noviny
digitalnemesto.sk
investora
zámer
mala
obžalovaný
nezačalo
FinStat


Zákon o potratoch bol v parlamente predkladaný už mnohokrát, v roku 2008, v roku 2013, nikdy nenašiel veľkú časť poslancov, naposledy ho podporilo okolo 20 poslancov (...).

Návrhy zákona o sprísnení alebo obmedzení potratov boli v Národnej rade Slovenskej republiky predkladané už niekoľkokrát, Remišová spomína tri konkrétne návrhy. Žiaden z týchto návrhov neprešiel v NR SR do druhého čítania. V roku 2008 návrh o prísnejšej regulácii potratov podporilo 65 poslancov. V roku 2013 hlasovalo za návrh o zákaze chemických potratov 32 poslancov a v roku 2015 za návrh o zákaze akéhokoľvek potratu 18 poslancov. Výrok hodnotíme ako pravdivý. Návrh zákona, ktorým sa mali sprísniť potraty, vzišiel v roku 2008 z dielne vtedajšej opozičnej strany KDH. Jej poslanci chceli presadiť, aby lekár musel ženu podrobnejšie informovať o zdravotných a psychických rizikách interrupcie a poučiť ju napríklad o možnosti dieťa donosiť a dať na adopciu. Návrh 14. mája 2008 neprešiel do ďalšieho čítania. Zo 138 prítomných ho podporilo 65 poslancov, 60 sa hlasovania zdržalo, 12 bolo proti a 1 poslanec nehlasoval. Na návrh poslancov OĽaNO Richarda Vašečku, Eriky Jurinovej a Branislava Škripeka hlasovala NR SR o novelizácii zákona č. 73/1986 Zb. o umelom prerušení tehotenstva 18. decembra 2013. Návrh týkajúci sa zákazu chemických potratov neprešiel do druhého čítania. Hlasovania sa zúčastnilo 138 hlasujúcich, za návrh hlasovalo 32 poslancov, zdržalo sa 96 a 10 bolo proti. 10. decembra 2015 neprešiel návrh poslancov Štefana Kuffu (OĽaNO), Mariána Kvasničku (nezaradený) a Jozefa Mikloška (KDH) o zmene a doplnení Ústavy SR. Návrh počítal so zákazom akéhokoľvek úmyselného potratu, zákazom eutanázie a asistovanej samovraždy, zákazom všetkých umelých zásahov spôsobujúcich delenie ľudského vajíčka, zákazom umelého oplodnenia, asistovanej reprodukcie, ale aj registrovaných partnerstiev. Za návrh hlasovalo zo 100 prítomných poslancov 18, hlasovania sa zdržalo 68 z nich, 11 hlasovalo proti a 3 poslanci nehlasovali. Najnovší návrh novely zákona týkajúceho sa potratov predložili poslanci strany Kotleba – Ľudová strana Naše Slovensko, ktorí chcú sprísniť potratovú politiku. Umelé prerušenie tehotenstva by malo byť podľa návrhu možné len v troch prípadoch. Prvým je, ak je ohrozený život matky, druhým, ak žena otehotnela v dôsledku trestného činu. Treťou možnosťou má byť, ak ide o preukázateľne geneticky chybný vývoj plodu. Dátum zverejnenia analýzy: 21.05.2018 Naspäť Nahlásiť chybu

sprísniť neprešiel hlasovala Návrh zákazom návrh sprísniť


Výsledkom je, že Bratislava má dvakrát menej financií, ako Brno napríklad na hlavu a Brno je obyčajné krajské mesto.

Brno patrí v rámci Jihomoravského kraja medzi obce s rozšírenou pôsobnosťou, zároveň pôsobí ako hlavné krajské mesto. Brno malo za posledných päť rokov v porovnaní s Bratislavou vždy vyšší mestský rozpočet celkovo aj na hlavu. Nejedná sa však o dvojnásobné množstvo financií. V rokoch 2014 a 2015 bol rozpočet Brna vyšší len približne o 10 až 20 %. V predchádzajúcich rokoch bol rozdiel o niečo vyšší, no za posledných päť rokov sa približne o dvojnásobok jednalo len v roku 2012, kedy bol rozpočet na hlavu v Bratislave 535,57 eur a v Brne to bolo o 634,43 eur viac. Výrok ako celok hodnotíme ako nepravdivý, pretože v posledných troch rokoch neplatí, že by Brno malo dvojnásobné množstvo financií na hlavu ako Bratislava.

Brno
obce
10 675 568
362 459 788
10 139 541
368 747 128
9 668 664
246 785 188
11 061 078
223 541 234
10 784 349
282 067 341
ECB
údajov
údajov


...vyše tretina detí sa rodí mimo manželstva (v Slovenskej republike, pozn.).

Podobný výrok o počte narodených detí mimo manželstva sme overovali v relácii O5M12 23. februára 2014. Výrok Martina Poliačika o tom, že v roku 2012 sa 35 % detí sa rodilo mimo manželstva sme hodnotili ako pravdivý. Štatistický úrad SR vydal v júni 2014 publikáciu (.pdf, s.12) Vývoj obyvateľstva v SR a krajoch v roku 2013. Každoročne rastie počet detí narodených mimo manželstva. V roku 2013 bolo mimo manželstva narodených až 37 % detí. Rovnaké čísla za rok 2012 ako Štatistický úrad uvádza aj Eurostat . Výrok hodnotíme ako pravdivý Zdroj: Štatistický úrad SR

O5M12 publikáciu Eurostat


Pokladám to za veľmi dôležité aby to tu odznelo. Ku kolegyni Zvolenskej ministerstvo zdravotníctva vydalo veľmi rýchlo ospravedlnenie. Jednoducho, pán Mihál, do parlamentu išlo iné znenie ako bolo prijaté na hospodárskej rade a vo vláde. Je to administratívna chyba, za čo sa pani ministerka ospravedlnila.

Informáciu, že ministerka Zvolenská listom požiadala o stiahnutie novely dnes priniesla tlačová agentúra SITA s odvolaním sa na tlačové oddelenie ministerstva zdravotníctva .

SITA
tlačovej správe
Návrh zákona


Ja zacitujem iba jedno, čo vlastne dnes vydalo TASR správu a tam je napísané, podľa informácií TASR klamal Sulík úmyselne, aby získal dôvod na Matovičovo vylúčenie. Koaličným partnerom údajne povedal, že ak, citujem: Ak Matovič zahlasuje za návrh Smeru, budem mať konečne dôvod, prečo ho vylúčiť z klubu. Koniec úvodzoviek.

13. februára 2011 Tlacová agentúra SR uviedla:

Tlacová agentúra SR


V Súdnej rade boli nominovaní len zástupcovia celej koalície (počas obdobia 2006-2010 pozn.). V minulosti bol aj jeden za opozíciu.

Kandidáti do Súdnej rady SR sú, podľa zákona 185/2002 Z.z o súdnej rade, navrhovaní a schvaľovaní štyrmi spôsobmi. Buď sú zvolení sudcami, menovaní prezidentom, menovaní vládou alebo zvolení Národnou radou. Jediným orgánom, ktorým môže prejsť aj opozičný kandidát je preto NR SR. V roku 2002 boli za NR SR zvolení Š. Detvai, J. Farkašovský a J. Seman . Juraj Seman bol kandidátom navrhnutým J. Cuperom (HZDS), teda vtedajšou opozičnou stranou. Je teda pravda, že prinajmenšom v roku 2002 bol zvolený aj kandidát opozície. V roku 2007 ( doc ) boli za členov Súdnej rady zvolení Peter Hulla (kandidát M. Mamojku, Smer-SD), Anna Marková (kandidátka V. Mečiara, HZDS-ĽS) a Bohumil Novák (kandidát J. Laššákovej, Smer-SD). D. Lipšic preto hovorí pravdu. Sudcovia sú do Rady volení na 5-ročné funkčné obdobie, teda v období 2006-2010 sa iné voľby neuskutočnili.

185/2002 Z.z
Š. Detvai, J. Farkašovský
J. Seman
doc


Čo paragraf 37 (Zákona o prokuratúre - pozn. demagog.sk), pani poslankyňa? Paragraf 37 hovorí úplne jasne, áno, v odseku 2, že súdy sú povinné poskytnúť súčinnosť aj prokurátorovi a to aj nielen že nazeraním alebo poskytnutím spisu na nazeranie, ale priamo odovzdaním spisu.

Výrok je pravdivý, pretože § 37 Zákona o prokuratúre (.pdf) hovorí: "(1) Orgány verejnej správy, právnické osoby a fyzické osoby poskytujú prokurátorovi súčinnosť nevyhnutnú na plnenie úloh, ktoré mu ukladá zákon; najmä mu podávajú vysvetlenia, v skončených veciach mu požičiavajú spisy a doklady, v neskončených veciach mu umožňujú nahliadnuť do spisov , a to v rozsahu primeranom naliehavosti verejného záujmu na ochrane tých práv a zákonom chránených záujmov fyzických osôb, právnických osôb a štátu, ktoré sú predmetom konkrétneho konania." "(2) Na plnenie úloh ustanovených zákonom pomáhajú prokurátorovi aj súdy tým, že mu požičiavajú spisy, doklady a iné listiny . "

Zákona o prokuratúre


Dokonca taký Berlín bol na 50. mieste (v hodnotení HDP miest v rámci EÚ, pozn.). ...sa to ráta cez paritu kúpnej sily.

Využívame databázu Eurostatu o HDP per capita pre regióny EÚ, ktorý sa počíta cez paritu kúpnej sily. Zoradili regióny podľa sledovaného ukazovateľa HDP na obyvateľa v parite kúpnej sily podľa nomenklatúry NUTS 2. Zoradením regiónov podľa veľkosti HDP per capita zistíme, že Berlín sa nachádza na 74 priečke. Inými slovami až 73 regiónov je bohatších ako Berlín a nie 50. Podľa tlačovej správy Eurostatu (.pdf, s. 2-3), bol v roku 2011 Bratislavský kraj piatym najbohatším krajom EÚ s HDP na obyvateľa 186 % priemeru EÚ. Podľa tejto správy sa na porovnávanie ekonomickej úrovne regiónov skutočne používa HDP na obyvateľa v parite kúpnej sily. Pre bližšiu ilustráciu uvádzame graf výšky HDP per capita podľa parity kúpnej sily v regiónoch EÚ. Dátum zverejnenia analýzy: 05.05.2014 Naspäť Nahlásiť chybu

databázu
tlačovej správy


Dnešné (17. októbra 2019, pozn.) rokovanie brannobezpečnostného výboru bolo v utajenom režime.

Zasadnutie Brannobezpečnostného výboru Národnej rady 17. októbra 2019 bolo v utajenom režime. Členovia výboru dostali informáciu o tom, ako polícia naložila z nahrávkou rozhovoru medzi Dobroslavom Trnkom a Mariánom Kočnerom, z ktorej o.i. vyplývajú podozrenia z korupčného správania. Tvrdenie Gábora Grendela preto hodnotíme ako pravdivé.

bolo dostali


Troška ma zaráža postoj, priznám sa, pán predseda KDH, pretože v decembri od váš pán poslanec Stachura hovoril, že on podporuje LOZ. Keď sme mali ťažké rokovania a odborové zväzy lekárov nám hovorili, že vláda neplní ich nejaké požiadavky, ktoré majú a dnes, keď LOZ dosiahol kompromis aj s ministerstvom zdravotníctva, tak KDH je na pomykove, či vôbec za tieto zdravotnícke zákony bude hlasovať.

Poslanec Národnej rady za stranu KDH Peter Stachura v decembri 2024 kritizoval vládu Roberta Fica v súvislosti s konfliktom medzi vládou a Lekárskym odborovým združením. V decembri vláda schválila doplnenie definície mimoriadnej situácie o kritickú nedostupnosť zdravotnej starostlivosti, čím uzákonila povinnosť zdravotníkov poskytovať v čase vyhlásenia mimoriadnej situácie zdravotnú starostlivosť. Poslanec Stachura reagoval vyjadrením nesúhlasu s prijatím legislatívy, ktorá podľa neho mala zdravotníkov kriminalizovať. Poslanec Stachura začiatkom roka 2025 kritizoval balík zdravotníckych zákonov, ktoré vzišli z dohody medzi vládou a lekárskymi odbormi.

Koncom decembra 2024 vláda SR a Lekárske odborové združenie (LOZ) podpísali zmluvu o nastolení sociálneho zmieru v zdravotníctve. Vláda sa v nej zaviazala k plneniu viacerých požiadaviek lekárskych odborárov, pričom LOZ má zabezpečiť , aby lekári stiahli svoje výpovede. Nemocničným lekárom by sa podľa zmluvy mali zvyšovať platy podľa pôvodného stavu pred konsolidáciou.

Ministerstvo zdravotníctva predložilo do parlamentu návrhy zákonov, ktoré vyplývajú z dohody s LOZ. Medzi kľúčové zmeny patrí zvyšovanie platov lekárov na úroveň pred konsolidáciou a skrátenie týždenného pracovného času zdravotníckych pracovníkov v nemocniciach zo 40 na 37,5 hodiny. Parlament schválil zdravotnícky zákon na mimoriadnej schôdzi 5. februára 2025.

Poslanec Národnej rady SR za KDH Peter Stachura vyjadril obavy, že prijatie zákona k dohode s lekárskymi odborármi by mohlo zhoršiť dostupnosť ústavnej zdravotnej starostlivosti. Upozornil na riziká spojené so skrátením týždenného pracovného času zdravotníckych pracovníkov v nemocniciach a zavedením personálnych normatívov. Podľa neho by tieto opatrenia mohli viesť k nedostatku personálu a ohroziť poskytovanie zdravotnej starostlivosti.

schválila reagoval kritizoval podpísali zabezpečiť zvyšovať vyplývajú patrí schválil zhoršiť riziká mohli


V dobe, keď som sa stretával ja s ministrom zahraničných vecí Lavrovom, tak sa s ním stretával celý demokratický a západný svet. V dobe, keď sa stretol s ním minister zahraničných vecí Slovenskej republiky, tak sa s ním stretával aj maďarský minister zahraničných vecí, severokórejský a mnohí ďalší z nedemokratického sveta. Chápete ten zásadný rozdiel, že my dnes sa stretávame s niekým, kto je na sankčnom zozname, s predstaviteľom krajiny, ktorá nás označuje za nepriateľa.

Minister zahraničných vecí Juraj Blanár sa začiatkom marca stretol so šéfom ruskej diplomacie Sergejom Lavrovom. Toto stretnutie okrem Korčoka skritizovali aj viacerí naši spojenci. S Lavrovom sa počas svojho pôsobenia na ministerstve zahraničia stretol aj Ivan Korčok. Jeho stretnutia so šéfom ruskej diplomacie sa však odohrali ešte pred ruskou inváziou na Ukrajinu, pre ktorú zaradili štáty EÚ Sergeja Lavrova na sankčný zoznam, ako aj predtým, ako nás Rusko označilo za nepriateľský štát. Výrok Ivana Korčoka preto hodnotíme ako pravdivý.

Minister zahraničných vecí Juraj Blanár sa začiatkom marca stretol so šéfom ruskej diplomacie Sergejom Lavrovom. Informovalo o tom ruské ministerstvo zahraničných vecí, ktoré pripojilo aj spoločnú fotografiu ministrov.

Podľa vyhlásenia ministerstva Blanár informoval Lavrova o postoji vlády SR, že rusko-ukrajinský konflikt nemá vojenské riešenie, a apeloval na čo najskoršie obnovenie mierových rokovaní medzi stranami konfliktu a ukončenie bojov. Toto stretnutie skritizoval napríklad poľský premiér Donald Tusk či český premiér Petr Fiala .

Blanár sa s Lavrovom stretol na diplomaticko fóre v tureckej Antalyi. Okrem slovenského šéfa diplomacie sa Lavrov stretol s ministrami Srbska, Tadžikistanu, Kazachstanu, Kirgizstanu, Uzbekistanu, Azerbajdžanu, Turecka, či kráľom Eswatini.

Ruská štátna spravodajská agentúra TASS informovala , že sa šéf ruskej diplomacie v rámci fóra stretol aj s maďarský ministrom zahraničných vecí Petrom Szijjartom, aj keď v oficiálnom programe ministra Lavrova sa toto stretnutie neuvádza. Predtým sa obaja ministri stretli napríklad v septembri či novembri 2023.

V októbri 2023 sa Lavrov taktiež stretol s ministerkou zahraničných vecí Severnej Kórei ako aj s autoritárskym lídrom Kim Čong-unom v Pyongyangu. V januári 2024 zas rokovali Vladimir Putin a Sergej Lavrov so severokórejskou ministerkou zahraničných vecí v Moskve.

S ministrom zahraničných vecí Ruskej federácie sa v minulosti stretol aj Ivan Korčok. Stretnutie Korčoka a Lavrova prebehlo na konci septembra 2021 pri príležitosti 76. zasadnutia Valného zhromaždenia Organizácie Spojených Národov v New Yorku. O stretnutí vtedy informovali ruské aj slovenské ministerstvá zahraničných vecí v tlačových správach.

Korčok vtedy uviedol , že sme svedkami výrazne negatívneho vývoja vzťahov medzi Ruskou federáciou a EÚ od roku 2014, kedy došlo k anexii Krymu, a že zdôrazňovanie princípu suverenity a teritoriálnej integrity je životným záujmom SR.

Lavrov sa v roku 2021 pri príležitosti 76. zasadnutia Valného zhromaždenie stretol okrem Korčoka aj s vrchnými predstaviteľmi Egypta, Írska, Poľska, Bolívie, Slovinska, Sýrie, Japonska, Francúzska, Saudskej Arábie, Kuby, Cypru, Alžírska, Thajska, Mali, Líbye, Srbska či Singapuru.

V tomto čase sa Lavrov stretával aj s vrchnými predstaviteľmi iných západných štátov. V decembri 2021 sa napríklad stretol s ministrom zahraničných vecí Spojených štátov amerických Antonym Blinkenom a s britskou ministerkou zahraničných vecí Liz Trussovou.

S ministrom USA Blinkenom sa s Lavrovom stretol aj v marci 2023 v Naí Dillí. Blinken ruskému ministrovi zopakoval výzvu na ukončenie vojny a zapojenie sa do diplomacie. Išlo o prvé stretnutie Blinkena a Lavrova od začiatku invázie na Ukrajinu, pričom nebolo vopred plánované a trvalo zhruba 10 minút.

Korčok počas výkonu funkcie ministra absolvoval s Lavrovom aj telefonické rokovanie, ktoré uskutočnilo v júni 2020. Korčok pozval Lavrova na konferenciu GLOBSEC a na návštevu Slovenska zároveň konštatoval, že Slovensko podporuje územnú integritu Ukrajiny a neuznáva anexiu Krymu.

Na svojich sociálnych sieťach Korčok uviedol , že s Lavrovom sa stretol ešte v decembri 2021 v Štokholme, na okraj Rady OBSE.

Korčokove stretnutia s ruským šéfom diplomacie sa odohrali pred 24. februárom, kedy sa začala ruská invázia na Ukrajinu, ktorá si vyžiadala desaťtisíce obetí. V reakcii na ruskú inváziu zaradili štáty EÚ ruského prezidenta Vladimira Putina a ministra zahraničných vecí Sergeja Lavrova na sankčný zoznam EÚ. V marci 2022 pridala zas Ruská federácia Slovensko na zoznam nepriateľských krajín.

Prvé porušenia medzinárodného práva na Ukrajine sa zo strany Ruska udiali už v roku 2014, keď Ruská federácia anektovala časť ukrajinského územia.

stretol
Informovalo
vyhlásenia
Donald Tusk
Petr Fiala
stretol
informovala
oficiálnom programe ministra
septembri
novembri
stretol
rokovali
informovali
slovenské
uviedol
stretol
Spojených štátov amerických
britskou
stretol
absolvoval
uviedol
vyžiadala
zaradili
pridala
udiali


Podľa zákona o Súdnej rade sú jej hlasovania verejné. Tvrdenie Márie Kolíkovej preto hodnotíme ako pravdivé.

zákona


Teraz nechcem tu na nikoho nadávať, ale ja sa stotožňujem so slovami maďarského ministra zahraničných vecí, že Európska komisia sa absolútne na všetko vykašlala a nechala to na nás, aby sme my veci riešili individuálne s Ukrajinou, s Ruskom, s Azerbajdžanom a neviem s kým všetkým, aby sme sem dostali aj plyn, aj ropu.

Európska únia sa v roku 2022 v reakcii na ruskú vojenskú inváziu na Ukrajine začala pokúšať o zníženie závislosti od ruských fosílnych palív, avšak udelila výnimku dodávkam tečúcim na Slovensko a Maďarsko cez ropovod Družba kvôli nedostatku alternatívnych ciest. Predstavitelia Európskej únie dlhodobo rokujú s ďalšími krajinami exportujúcimi plyn a ropu, pričom vyjednávajú napríklad dohodu s Azerbajdžanom o zabezpečení dodávok plynu pre krajiny, ktoré sú v súčasnosti závislé na Rusku. Maďarský minister zahraničných vecí Péter Szijjártó obvinil Európsku úniu z nedostatočného zabezpečenia energetickej bezpečnosti pre Maďarsko po tom, čo v júni Ukrajina zaradila ruského dodávateľa ropy Lukoil na sankčný zoznam. Výrok premiéra Fica, že Európska únia sa „na všetko vykašlala a nechala to na nás” hodnotíme ako nepravdivý, keďže Európska únia krajinám závislým od ruských fosílnych palív udelila výnimku a rokuje o zabezpečení alternatívnych dodávateľov. Dodávky ropy na Slovensko boli zabezpečené aj po zaradení Lukoilu na ukrajinský sankčný zoznam, čo potvrdila aj hovorkyňa ministerstva hospodárstva.

Ukrajina zaradila v júni 2024 na sankčný zoznam ruskú firmu Lukoil, čo však neohrozilo dodávky ruskej ropy pre slovenské rafinérie Slovnaft prichádzajúce cez ropovod Družba. Lukoil je jednou z troch ruských spoločností, ktoré cez ropovod Družba dodávajú Slovensku ropu ( podcast , 00:12:00). Slovenské ministerstvo hospodárstva v súvislosti so vzniknutou situáciou v júli informovalo, že Slovnaft má zabepečené dodávky ruskej ropy od ďalších dodávateľov, ktorí nie sú na sankčnom zozname.

Kvôli obavám z nedostatku ropy pre Maďarsko a Slovensko poslali šéfovia slovenskej a maďarskej diplomacie Európskej komisii list, v ktorom ju požiadali o pomoc v negociácii sporu s Ukrajinou. Podľa oboch krajín sa Ukrajina pridaním Lukoilu na sankčný zoznam mala dopustiť porušenia obchodnej dohody s EÚ z roku 2014. Hovorca Európskej komisie Balasz Ujvari v reakcii na list uviedol , že sa Európska únia nechystá zastupovať Maďarsko a Slovensko v negociáciách, keďže podľa jej informácií výpadok dodávok ropy cez ropovod Družba v súčasnosti nehrozí. Viceprezident Európskej komisie pre obchod, Valdis Dombrovskis, zaslal krajinám list, v ktorom ich ubezpečil , že dodávky ropy majú byť naďalej zabezpečené a preto Európska komisia nevidí dôvod pre začatie urgentných konzultácií s Ukrajinou. Dombrovskis v liste uviedol, že podľa informácií získaných od maďarskej spoločnosti MOL má byť ropa v ropovode Družba po prechode hranicami vlastníctvom ďalšej obchodnej spoločnosti a nie sankcionovaného Lukoilu.

Maďarský minister zahraničných vecí Péter Szijjártó opakovane kritizoval postup Európskej únie a obvinil Brusel, že Kyjevu nariadil spôsobiť Maďarsku a Slovensku problémy s dodávkami energií. Podľa Szijjártóa Európska komisia nechcela krajinám pomôcť s vyjednávaním s Ukrajinou.

Na konci augusta sa ku sankciám vyjadril poradca ukrajinského prezidenta, Mychajlo Podoľak, ktorý pre stanicu Novosti Live uviedol , že od 1. januára 2025 zastaví Ukrajina tranzit ruskej ropy a plynu cez ropovod Družba. Výrok Podoľaka zamietol ukrajinský Naftogaz s tvrdením, že plánuje dodržať zmluvu a nezastaví tranzit. Podoľak svoje predošlé tvrdenie korigoval a 30.8. 2024 potvrdil , že: „Ukrajina si v plnej miere splnila a bude plniť svoje zmluvné záväzky až do vopred stanoveného dátumu uplynutia platnosti príslušných zmlúv, pretože to ovplyvňuje naše bilaterálne vzťahy s európskymi krajinami." Ukrajina sa zaviazala , že bude naďalej plniť povinnosť zmlúv, čiže aj týkajúce sa tranzitu ruskej ropy do Európy cez ropovod Družba.

Od začiatku ruskej vojenskej agresie na Ukrajine v roku 2022 je hlavným cieľom Európskej únie zníženie závislosti od ruských fosílnych palív. Hlavnými dodávateľmi plynu v rámci krajín EÚ za rok 2023 boli Nórsko a USA. Medzi ďalších partnerov v dodávkach plynu patria severoafrické krajiny, Spojené kráľovstvo a Katar. Európska únia vedie rozhovory o nákupoch plynu aj s Azerbajdžanom . Ropa do Európskej únie v súčasnosti prichádza prevažne z Nórska, USA, Kazachstanu a severoafrických krajín.

výnimku
vyjednávajú
Azerbajdžanom
potvrdila
zaradila
podcast
požiadali
uviedol
výpadok
ubezpečil
minister
obvinil
uviedol
zamietol
potvrdil
zaviazala
krajín EÚ
Azerbajdžanom
Európskej únie
prichádza


Som kritizovaný predstaviteľmi protivládneho denníka Sme, že nevypisujem voľby a že porušujem ústavu.

Pavol Paška pravdivo tvrdí, že denník SME ho opakovane kritizuje. Dôkazom sú aj konkrétne názvy článkov ako: " Paška nezvládol brífing, ušiel pred otázkou" alebo..." Paška pomáha poslancom na vlak v čase, keď majú sedieť v parlamente." V komentári zástupcu šéfredaktora Lukáša Filu s názvom " Paška , heroín a rešpekt" kritizuje zastieranie problému obžaloby prezidenta nevhodným upozorňovaním na užívanie drog predstaviteľov strany SaS.

Paška Paška Paška


Martin Filko, Inštitút finančnej politiky, v tej prognóze, makroekonomickej prognóze, ktorá je na horizonte až do roku 2019, jasne hovorí o tom, a pán minister to vie, že už v tom roku ´18 a ´19, v tých posledných dvoch rokoch prognózovaného horizontu už bude, práve naopak, sa to zase preklopí opačne, áno, aj vďaka novej kapacite Volkswagenu a Land Roveru.

Daný výrok sa odvoláva na údajné vyjadrenie ministra Kažimíra o tom, že domáca spotreba začína čím viac prevažovať nad export, na čo Jozef Kollár reagoval tvrdením, že tieto hodnoty sa zvyknú každé 2 - 3 roky navzájom "preklápať". Je pravdou, že Kollárom spomínaná makroekonomická prognóza od M. Filka z Inštitútu finančnej politiky takéto preváženie naznačuje a zároveň do analýzy zahŕňa aj vplyv spustenia výroby vo VW a JLR nad rámec zahraničného dopytu. Výrok teda hodnotíme ako pravdivý.

prognóza . pdf . pdf .pdf


Kampaň (ohľadom reformy dôchodkového systému, pozn.) si robili dôchodkové správcovské spoločnosti sami, za vlastné peniaze. Nijak sa to nedotklo prostriedkov sporiteľov, pretože dôchodkové správcovské spoločnosti na rozdiel od zdravotných poisťovní napríklad majú len presne zákonom stanovený poplatok, nič viac a je úplne jedno, či oni majú náklady omnoho vyššie, sporiteľa sa to nijako nemôže dotknúť. To čo spomínal pán minister bola najlacnejšia vládna kampaň, stála 45 miliónov slovenských korún, ktorá bola informačná a kde sme vysvetľovali ľuďom, ako to má celé pôsobiť, aby sme to nezamieňali s možno trošku aj úmyselne s kampaňou, ktorá bežala a ktorou si získavali klientov.

Je pravdou, že prebiehala masívna kampaň dôchodkových správcovských spoločností. Nepodarilo sa nám zistiť koľko dôchodkové správcovské spoločnosti minuli na kampaň. Na túto kampaň si Slovensko požičalo od Svetovej Banky sumu jedne milión eur (v tom čase 40 miliónov slovenských korún). Ľ. Kaník hovorí o sume 45 miliónov slovenských korún. Hovorí teda o sume o 5 miliónov vyššiu ako bola v skutočnosti. Vzhľadom na to, že tento údaj nijako nezlepšuje pozíciu politika hodnotíme výrok ako pravdivý hoci Ľ. Kaník neuvádza úplne presné čísla. Nepodarilo sa nám však zistiť, či Ministerstvo práce sociálnych vecí a rodiny ešte stále túto pôžičku spláca. Inštitút finančnej politiky v analýze Vplyv dôchodkového sporenia na verejné financie a občanov (. pdf , s. 5) z novembra 2004 spomína rozsiahlu kampaň dôchodkových správcovských spoločností. Táto kampaň bola rozbehnutá v novembri 2004 a pokračovala v rokoch 2005 až 2006. Asociácia dôchodkových správcovských spoločností 25. júla 2006 informovala o výsledkoch 18 mesačnej kampane, pomocou ktorej dôchodkové správcovské spoločnosti prilákali 1,44 miliónov klientov a suma príspevkov do druhého piliera prevýšila sumu 587,5 miliónov eur (17,7 mld SK). Nepodarilo sa nám zistiť koľko táto kampaň dôchodkových správcovských spoločností stála. Transparency International Slovensko v roku 2004 informovalo o kampani ktorá bude ľudí presviedčať, aby si sporili na penziu na súkromných účtoch v dôchodkových fondoch. Konkrétne išlo o kampaň, ktorá ľuďom mala priblížiť čo prinesie reforma jednotlivým vekovým skupinám a ako budú fungovať správcovské spoločnosti. Táto kampaň začala na jeseň 2004 a Svetová Banka na túto kampaň požičala Slovensku jeden milión eur, čo predstavovalo 40 miliónov slovenských korún. Nepodarilo sa nám zistiť, či Ministerstvo práce sociálnych vecí a rodiny ešte stále túto pôžičku spláca. Dátum zverejnenia analýzy: 30.04.2012 Naspäť Nahlásiť chybu

pdf informovala informovalo


Podstatné je, že aj volebná miestnosť, teda tam, kde sa vykonáva grémium a tak ďalej je súčasťou pléna, pretože sa tam vykonávajú určité akty poslancov a tam som vlastne ja bol a takisto hovorím, že som na tých interpeláciách bol prítomný a aj som ich počúval.

Nejednoznačnosť rokovacieho poriadku neumožňuje jednoznačne rozhodnúť či aj volebná miestnosť je alebo nie je súčasťou pléna. Taktiež nie je overiteľné, či minister aj po odchode z rokovacej sály sa nachádzal po celý čas v NR SR a skutočne počúval interpeláciu. Výrok preto hodnotíme ako neoveriteľný.

Podľa serveru Hlavné správy , pán Kaliňák niekoľko krát odišiel a znovu sa vrátil na zasadanie. Podľa slov R. Kaliňáka sa nachádzal počas celej interpelácie v budove NR SR.

Aktuality.sk , 5. septembra 2013:

"Hlina sa dožadoval prítomnosti člena vlády na základe rokovacieho poriadku NR SR, podľa ktorého musia byť členovia kabinetu počas interpelácií prítomní. Viacerí predstavitelia Smeru-SD argumentovali tým, že sa doslovne nepíše o prítomnosti v sále, ale stačí, ak je minister v parlamente . ... Na Hlinovu stranu sa postavili viacerí opoziční poslanci, ktorí sa snažili predstaviteľov Smeru-SD presvedčiť, že Hlina má pravdu a členovia vlády musia byť zo zákona prítomní v sále "

Rokovací poriadok nie je jednoznačný pri výklade kde prebieha interpelácia. Podľa rokovacieho poriadku interpelácia je prednesená v rámci schôdze národnej rady, pričom odpovede na interpelácie sú zaradené na rozpravu.

§ 130 (1) Interpelovaný je povinný písomne odpovedať na interpeláciu do 30 dní interpelujúcemu a predsedovi národnej rady. Svoju odpoveď môže predniesť aj ústne v rámci bodu programu schôdze národnej rady určeného na interpelácie; ústne prednesenie odpovede na interpeláciu nezbavuje interpelovaného povinnosti podať odpoveď písomne.

(4) Na najbližšiu schôdzu národnej rady sa po doručení odpovede na interpeláciu zaradí rozprava o tejto odpovedi. Interpelovaný je povinný byť na rozprave prítomný.

V § 32 hovorí o "poriadku v rokovacej sále" alebo o činoch v "rokovacej miestnosti", čo je možné vykladať ako miestnosť kde fakticky rokovanie prebieha. Z rokovacieho poriadku nikde nevyplýva či je volebná miestnosť, kde sa koná grémium súčasťou pléna resp. rokovacej sály NR SR.

Hlavné správy
Aktuality.sk
Rokovací poriadok


Posledne Rakúsko. (prijalo bankovú daň, pozn.) Pán Jozef, Jozef Pröll je ľudovec vicekancelár rakúsky a minister financií. Na jeho návrh sa tak udialo.

Ako uvádza stránka finance.sk "Vicekancelár a minister financií Josef Pröll povedal, že odvody bánk do štátneho rozpočtu majú byť príspevkom k ozdraveniu štátnych financií. Cieľom všetkých vlád v EÚ je nestať sa Gréckom." Je možné interpretovať Prölla ako autora bankovej dane.

finance.sk


Pán Kollár považuje za dôkaz to, že mal povedať predseda SDKÚ, že Lipšic je blázon. To nepovedal, povedal, že Lipšic sa musel zblázniť.

Na niektoré informácie ktoré zverejnil Lipšic ohľadom spisu Gorila, reagoval Dzurinda takto: "Keďže Lipšicovi ľudia boli za rok a pol úplne negramotní, tvárili sa, že tu problém nie je, nič nevyšetrili, všetko hádžu na niekoho iného. Lipšic sa úplne zbláznil . "

reagoval


...sme priznali v septembrovej prognóze, že geopolitický konflikt na východ od našich krajín nám zobral aj v tomto roku z potenciálu asi 0,2 HDP a v budúcom roku sme išli z 3 na 2,6.

Je pravdou, že IFP v septembrovej makroekonomickej prognóze odhaduje rast v roku 2015 nie na úrovni 3 % HDP, ale na 2,6 % HDP. Zároveň je pravdou, že geopolitický konflikt na Ukrajine zobral 0,2 percentuálneho bodu z ekonomického rastu v roku 2014. Výrok hodnotíme ako pravdivý. Inštitút finančnej politiky v septembrovej makroekonomickej prognóze uviedol, že globálne trhy boli ovplyvnené rastúcimi rozdielmi v cykle menovej politiky medzi vyspelými ekonomikami a pretrvávajúcim geopolitickým napätím. Je pravdou, že na rok 2015 sa očakáva hospodársky rast na úrovni 2,6 % HDP. Prognóza v júni 2014 hovorila ešte o raste v roku 2015 na úrovni 3,0 HDP (s. 4) IFP ďalej v komentári uvádza, že geopolitický konflikt ukrojil z ekonomického rastu 0,2 až 0,3 percentuálnych bodov (s. 7). Dátum zverejnenia analýzy: 06.10.2014 Naspäť Nahlásiť chybu

prognóze


...sme konštatovali, (na zasadnutí Bezpečnostnej rady štátu 21. februára 2014, pozn.)  že nedošlo k nárastu počtu žiadostí o víza, že sme nezaznamenali zvýšený pohyb migrantov na našich hraniciach s Ukrajinou, ale že pre prípad potreby máme k dispozícii dostatočné kapacity ... (otázka sa týkala situácie na Ukrajine, pozn.)

Bezpečnostnú radu zvoláva predseda vlády a sám jej predsedá. Je pravdou, že 21. februára 2014 bolo zvolané zasadnutie Bezpečnostnej rady štátu. Informácia o mimoriadnom zasadnutí k aktuálnej situácii na Ukrajine je aj na stránke Úradu vlády SR . Malo ísť len o ústne informácie. Uznesenie zo zasadnutia však nie je dostupné . Nevieme preto overiť čo účastníci Bezpečnostnej rady konštatovali. Výrok hodnotíme ako neoveriteľný.

zvoláva
Úradu vlády SR
dostupné


A viete čo je zaujímavé? Že aj Ústavný súd v argumentácii nenapáda legitimitu tohto návrhu. To znamená, že nemôžu tvoriť zisk, ale hovorí o tom, že zákonodarca nedostatočne obhájil verejný záujem, pretože pôvodný zákonodarca stanovil tento subjekt, ako komerčný zo ziskom.

Kompletné rozhodnutie ÚS (sp. zn. PL. ÚS 3/09) zatiaľ nie je dostupné. K dispozícií máme len Tlačové komuniké k rozhodnutiu. V tomto komuniké nie je nikde napísané, že zákonodarca nedostatočne obhájil verejný záujem. Nález ÚS hovorí: "1. Ustanovenie § 15 ods. 6 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov nie je v súlade s čl. 1 ods. 1, čl. 20 ods. 1 a 4 a čl. 35 ods. 1 v spojení s čl. 13 ods. 4 Ústavy Slovenskej republiky, ako aj s čl. 1 Dodatkového protokolu k Dohovoru o ochrane ľudských práv a základných slobôd." Na druhej strane je pravda, že v ďalších bodoch ÚS nevyhovel podnetom poslancov a v 3. bode uvádza: "Ústavný súd nespochybňuje tvrdenie skupiny poslancov, že prostredníctvom § 15 ods. 6 zákona o zdravotných poisťovniach sa zásadným spôsobom obmedzilo pôsobenie princípov trhovej ekonomiky vo sfére verejného zdravotného poistenia (odsek 1) a tiež to, že ide o legislatívne opatrenie, ktoré neslúži na ochranu a podporu hospodárskej súťaže (odsek 2). Na druhej strane zdôrazňuje, že princípy vyjadrené v čl. 55 ústavy nemožno chápať absolútne. Ak ústavný súd v rozhodnutí PL. ÚS 13/97 v nadväznosti na vtedy platnú úpravu ustanovenú zákonom č. 273/1994 Z. z. uviedol, že "Zdravotné poistenie... patrí k tým spoločenským vzťahom, ktoré vo verejnom záujme sú vyňaté z hospodárskej súťaže", tak tým zároveň vyslovil aj právny názor, že je z ústavného hľadiska akceptovateľná aj taká právna úprava verejného zdravotného poistenia, v rámci ktorej sa pôsobenie nástrojov trhovej ekonomiky, a teda aj hospodárskej súťaže vylúči, alebo výrazným spôsobom obmedzí. Zavedenie takejto organizácie verejného zdravotného poistenia preto nemožno vylúčiť aj do budúcnosti, o to viac, že sa v takejto podobe uplatňuje vo viacerých štátoch Európskej únie."

Tlačové komuniké


Vláda pripraví súbor nástrojov na riešenie náhrad za obmedzia, ktoré vznikajú vlastníkom pozemkov v chránených územiach rešpektovaním podmienok ochrany prírody, ako aj uplatnením programov starostlivosti o chránené územia vo vzťahu k všetkým odvetviam ľudskej činnosti.

Vláda Roberta Fica schválila zákony, ktoré napĺňajú jej sľub, týkajúci sa ochrany chránených území a výmeny súkromných pozemkov vlastnených v chránenom území za iné. Sľub hodnotíme ako splnený. Novelu zákona o ochrane prírody bola podpísaná prezidentom v decembri 2013 a rieši okrem iného problematiku kompenzácie za súkromné pozemky, ktoré sa nachádzajú vo vyhlásenom chránenom území. Systém kompenzácie zahŕňa zámenu pozemkov, zmluvnú starostlivosť, výkup či nájom pozemkov a náhradu za obmedzenie bežného obhospodarovania. Spočíva vo výmene pozemkov v chránených územiach od neštátnych vlastníkov za štátne pozemky v územiach s nižšími stupňami ochrany (voľná krajina). Štát dovtedy platil vlastníkom pozemkov vo vyššom stupni ochrany náhrady za to, že ich nemôžu plnohodnotne využívať.

podpísaná zahŕňa Spočíva zákon platnosť stratégia obsahuje dokument


Sú tu príspevky, ktoré rieši ministerstvo práce a sociálnych vecí, ktoré hovorí o tom, že chce motivovať predovšetkým zamestnávanie dlhodobo nezamestnaných. ...Budú hľadať a vytvárať pracovné príležitosti nielen pre rómsku časť, ale všeobecne pre tie časti, ktoré sú naozaj na tom najhoršie a to hovoríme práve spojnica medzi Prešovským, Košickým a Bystrickým krajom...

Kaliňák hovorí o "najhorších" krajoch, pričom diskusia bola o dlhodobej nezamestnanosti (viac ako 2 roky). Najvyššia miera dlhodobej nezamestnanosti je práve v KSK, BBSK a PSK. Výrok hodnotíme ako pravdivý. Uvádzame teda štatistiky o dlhodobej nezamestnanosti za všetky kraje: Kraj počet dlhodobo nezamestnaných počet ekonomicky aktívnych obyvateľov kraja miera dlhodobej nezamestnanosti BBSK 41 750 321 403 13% PSK 49 792 387 288 12,9% KSK 44 528 357 784 12,4% NSK 25 489 354 696 7,2% ŽSK 19 641 330 640 5,9% TNSK 14 635 302 263 4,8% TTSK 11 801 295 800 4% BSK 6 639 352 407 1,9% Zdroj: Údaje ŠÚ SR za rok 2012 Evidovaná miera nezamestnanosti sa vypočíta ako počet disponibilných nezamestnaných k počtu ekonomicky aktívnych obyvateľov. Miera dlhodobej nezamestnanosti sa teda vypočíta ako podiel dlhodobo nezamestnaných k celkovému počtu ekonomicky aktívnych obyvateľov. Dátum zverejnenia analýzy: 02.12.2013 Naspäť Nahlásiť chybu

počet dlhodobo nezamestnaných

miera


Keď sme prišli na ministerstvo, boli nevyčerpané 2 miliardy eur, premiér za Progresívne Slovensko Ódor sám spomínal, že je ohrozených 800 miliónov eur a ja môžem deklarovať, že to čerpanie za minulé programové obdobie sa nám podarilo vyriešiť tak, že tá strata nebude takmer žiadna a podarilo sa nám peniaze, ktoré nedokázali minúť regióny, čo ma mrzí, ale podarilo sa nám ich zachrániť, napríklad, že sa z toho zaplatila energo pomoc.

K 31. októbru 2023 bolo nevyčerpaných ešte 2,7 miliardy eur z eurofondov z programového obdobia 2014-2020 ( .pdf , str. 1). V júni 2023 premiér úradníckej vlády Ľudovít Ódor vyhlásil , že ohrozených je 800 miliónov z eurofondov z obdobia 2014-2020. Koncom septembra 2023 premiér Ódor povedal , že vďaka práci úradníckej vlády hrozí prepadnutie asi 100 miliónov eur. Peniaze z programového obdobia 2014-2020 sa napokon podarilo vyčerpať. Na energetickú pomoc bola z eurofondov využitá asi jedna miliarda eur. Možnosť použiť nevyčerpané eurofondy na energetickú pomoc schválil Europarlament už vo februári 2023, teda počas vlády Eduarda Hegera. Výrok hodnotíme ako pravdivý.

Štvrtú vládu Roberta Fica vymenovala prezidentka Zuzana Čaputová v stredu 25. októbra 2023. K 31. októbru 2023 bolo podľa údajov ministerstva financií potrebné ešte vyčerpať 2,7 miliardy eur ( .pdf , str. 1). K 30. septembru 2023 bolo ešte nevyčerpaných 4,17 miliardy eur ( .pdf , str. 1). Tieto čísla vychádzajú zo štatistík ministerstva financií a predstavujú výdavky, ktoré bolo ešte potrebné dokladovať Európskej komisii (EK). Čerpanie eurofondov z programového obdobia 2014-2020 bolo možné do konca roku 2023, EK bolo potrebné doložiť oprávnené výdavky do konca apríla 2024.

Použitie eurofondov na energetickú pomoc vo výške 1,5 miliardy eur schválil Európsky parlament už vo februári 2023, napokon sa na tento účel využila asi miliarda eur.

Premiér úradníckej vlády Ľudovít Ódor po nástupe do úradu hovoril , že ohrozených je 800 miliónov eur z programového obdobia 2014-2020. Neskôr, koncom septembra 2023, Ódor vyhlásil, že čerpanie eurofondov sa podarilo zrýchliť a prepadnutie hrozí asi 100 miliónom eur z programového obdobia 2014-2020.

Eurofondy sa čerpajú na základe dlhodobého plánu výdavkov, ktorý je známy ako viacročný finančný rámec. Ten sa prijíma na obdobie piatich až siedmich rokov. Celkovo malo Slovensko na obdobie rokov 2014 až 2020 vyčlenených 14,5 miliardy eur. O viacročných finančných rámcoch sa rozhoduje demokraticky, musia ho schváliť lídri členských štátov v Rade aj poslanci Európskeho parlamentu. Peniaze z obdobia 2014-2020 bolo možné čerpať do konca roku 2023 na základe pravidla „N+3“, ktoré dovoľovalo čerpať eurofondy aj tri roky po skončení programového obdobia.

.pdf vyhlásil povedal podarilo využitá schválil vymenovala .pdf .pdf schválil využila hovoril hrozí čerpajú vyčlenených rozhoduje čerpať


2/3 z tej súčasnej našej nezamestnanosti, to treba ale povedať popravde, sú občania nezamestnateľní na štandardnom trhu práce. Pre tých sú pripravené špeciálne projekty. Či už ide o program revitalizácie krajiny, kde prvých 5 tisíc je zamestnaných, ďalších 3 tisíc v tomto období.

Vláda schválila v apríli 2011 projekty, ktoré majú podporiť zamestnanosť práve dlhodobo nezamestnaných. Program prepájania služieb zamestnanosti s poskytovaním dávok a príspevkov v hmotnej núdzi pre dlhodobo nezamestnaných je momentálne v testovacej fáze v meste Banská Bystrica.

apríli 2011


My predsa by sme neboli jediná krajina, ktorá by mala z radov nie prokurátorov generálneho prokurátora, takže my nevytvárame nejaký precedens.

Podľa štúdie Open Society Institute z januára 2019 malo 22 z vtedajších 28 generálnych prokurátorov krajín EÚ pred nástupom do funkcie skúsenosť s prokuratúrou - šiesti nemali. Tvrdenie Lucie Ďuriš Nicholsonovej preto hodnotíme ako pravdivé.

štúdie malo


Spustili sme z eurofondov modernizáciu opravu zastaralých 40 mostov na cestách prvej triedy.

Ján Figeľ neuvádza správny počet mostov, ktoré sa majú modernizovať cez eurofondy. J. Figeľ uvádza staré číslo z marca 2011. Koncom roka 2011 už podľa oficiálneho výstupu Ministerstva dopravy ide o celkovo 45 mostov. Vzhľadom na to, že ako bývalý minister dopravy pod ktorým sa projekty pripravili, by mal vedieť presné čísla, výrok hodnotíme ako nepravdivý.

SITA správa tu Program


Keď to porovnáme s inými krajinami, kde títo šialený strelci strieľajú až kým nevymíňajú celú muníciu, niekedy niekoľko dní a potom spáchajú samovraždu. Tak to, že tento šialený strelec bol eliminovaný do 25 minút je podľa mojej mienky úspech...

Dostupné informácie hovoria o zneškodnení strelca po 31 minútach od prvého nahlásenia polícii. 25 minút je čas, za ktorý prišla špeciálna jednotka.

Dostupné informácie hovoria


Bolo to v rokoch 2006 až 2010, kedy sám Smer priznal, že doktor Harabin sa do funkcie predsedu Najvyššieho súdu dostal aj na základe politických dohôd.

V roku 2010 sa Mojmír Mamojka , dekan na Fakulte práva Janka Jesenského v Sládkovičove a od roko 2006 aj poslanec NR SR za Smer sa v rozhovore pre denník SME (26. apríla 2010) na otazky týkajúce sa Harabína nasledovne: Bolo správne, že sa o pár mesiacov stal predsedom Najvyššieho súdu? „Viete, ako to je. Je to o politike. Rezorty sú rozdelené a lídri rozhodli, že to bude takto. Aj keď, pochopiteľne, formálno-právne i reálne nie je Najvyšší súd vyšpecifikovateľný ako klasický rezort."

Čiže aj Najvyšší súd sa obsadzuje politicky?

„Keďže rezort spravodlivosti patrí HZDS, nedá sa úplne vylúčiť, že oblasť spravodlivosti v tom širšom zmysle, je vnímaná ako sféra patriaca politicky do sféry vplyvu HZDS."

Mojmír Mamojka
SME


Ja len doplním, že v tomto pán Korčok je minister súčasť vlády, dokonca bol súčasťou našich všetkých vlád aj všetkých, ktoré tu ešte existovali od vzniku Slovenska.

Ivan Korčok nebol súčasťou všetkých vlád od vzniku Slovenskej republiky. Väčšinu svojej profesionálnej kariéry pôsobil ako veľvyslanec alebo hovorca. Ako štátny tajomník ministerstva zahraničia pôsobil v rokoch 2002 - 2005 za vlády Mikuláša Dzurindu a 2015 - 2018 za vlády Roberta Fica. Vo vláde Igora Matoviča a Eduarda Hegera pôsobil ako minister zahraničných vecí od roku 2020 do roku 2022. Výrok hodnotíme ako nepravdivý.

Vláda ako vrcholný orgán výkonnej moci sa podľa ústavy skladá z predsedu, podpredsedov a ministrov.

Podľa zákona 575/2001 Z. z. o organizácii činnosti vlády a organizácii ústrednej štátnej správy v čase neprítomnosti ministra zastupuje štátny tajomník . Na základe tohto istého zákona sú poradnými orgánmi vlády splnomocnenci, Legislatívna rada vlády, Hospodárska rada vlády, Rady vlády pre konkurencieschopnosť a produktivitu, pre ľudské práva, národnostné menšiny a rodovú rovnosť, pre rodinu a demografický vývoj a pre vedu, techniku a inovácie. Okrem toho môže byť poradným orgánom vlády jej člen, štátny tajomník, volení a vymenovaní funkcionári orgánov verejnej moci, zamestnanci orgánov štátnej správy, zástupcovia územnej samosprávy, zástupcovia sociálnych partnerov a významní odborníci z teórie a praxe. Na čele poradných orgánov je člen vlády alebo štátny tajomník. Ministerstvo sa člení na sekcie a odbory, sekcie riadi generálny riaditeľ.

Ivan Korčok nastúpil na vtedajšie Ministerstvo zahraničných vecí (MZV) v roku 1992, konkrétne na politickú sekciu - referát pre Spolkovú republiku Nemecko. Od roku 1993 do roku 1996 pracoval ako tretí veľvyslanecký pracovník SR v Nemecku. Po návrate na Slovensko v roku 1996, pracoval do roku 1997 ako hovorca pre MZV a od roku 1997 do roku 1998 bol na MZV poverený riadením Odboru analýz a plánovania. V rokoch 1998 až 1999 pracoval ako prvý tajomník Veľvyslanectva SR vo Švajčiarsku a následne od roku 1999 do roku 2001 pôsobil ako zástupca vedúceho misie SR pri NATO v Bruseli. V rokoch 2001 - 2002 sa stal generálnym riaditeľom sekcie medzinárodných organizácií a bezpečnostnej politiky na MZV. Od roku 2002 pôsobil ako štátny tajomník MZV, až do roku 2005. Okrem toho bol v rokoch 2002 a 2003 vedúcim delegácie SR pre prístupové rokovania do NATO a v rokoch 2003 až 2004 bol členom Konventu o budúcnosti EÚ. V roku 2005 Korčok sa stal Mimoriadnym a splnomocneným veľvyslancom SR v Nemecku, kde pôsobil do roku 2009. Následne od roku 2009 pracoval v Bruseli na poste Stáleho predstaviteľa SR pri EÚ ako veľvyslanec do roku 2015. Od roku 2015 do 2018 spôsobil ako štátny tajomník MZV SR. V rokoch 2015 až 2016 bol zároveň splnomocnencom vlády SR pre predsedníctvo SR v Rade EÚ a v roku 2016 tzv. „Ministre délégué“, poverený vládou zastupovať SR pri vykonávaní predsedníctva v Rade EÚ vo vzťahu k inštitúciám EÚ. Pred kandidatúrou na prezidenta pôsobil na pozícii mimoriadneho a splnomocneného veľvyslanca SR v USA v rokoch 2018 až 2020 a následne ako minister zahraničných vecí a európskych záležitostí SR v rokoch 2020 až 2022.

Ivan Korčok bol súčasťou druhej vlády Mikuláša Dzurindu, druhej a tretej vlády Roberta Fica, ako aj vlád Igora Matoviča a Eduarda Hegera. Nebol členom vlád Vladimíra Mečiara, Ivety Radičovej či Petra Pellegriniho. Pôsobil v rezorte diplomacie od vzniku Slovenskej republiky za všetkých vlád, avšak Pellegriniho tvrdenie, že bol ich súčasťou, je nepravdivé.

ústavy zákona tajomník zákona čele generálny nastúpil


pán Mikloš, bývalý minister financií v parlamente povedal 2 vety, s ktorými musím súhlasiť. Prvá veta:"Bez zvyšovania daní sa nedajú ozdravovať verejné financie." A druhá veta:"Celoplošné riešenia sme my už vyčerpali a táto vláda, teda vláda Róbert Fica už ich nemá k dispozícií."

Ivan Mikloš na rokovaní NRSR dňa 4.5. 2012 skutočne vystúpil s faktickou poznámkou, kde tvrdil : "Pán poslanec Duchoň, hovoríte, že aj Holandsko zvyšuje dane . Veď ja som nikdy netvrdil, ani SDKÚ - DS netvrdilo, že sa dá vyriešiť, dajú vyriešiť dnešné problémy bez zvyšovania daní. SaS to tvrdila, my nie. My si nemyslíme, že sa dajú bez zvyšovania, ale je rozdiel, či sa napríklad zvýši rovná daň, alebo či sa zruší, alebo, či sa zvýšia niektoré iné dane, alebo nie." Prvú časť výroku Roberta Fica je možné pokladať za pravdivú. Ivan Mikloš však pripomína, že je rozdiel medzi tým, ktoré konkrétne dane sa zvýšia, prípadne či sa zruší rovná daň. Na rokovaní 4.5. 2012 sa poslanec Mikloš vyjadril v rozprave k predloženému programovému vyhláseniu vlády nasledovne: "Zároveň platí a dávam za pravdu aj ministrovi financií Kažimírovi, ktorý to aj včera aj vo výbore povedal a je to tak, že to nebude jednoduché pretože plošné znižovanie deficitu už viac menej nie je možné. Priestor na ďalšie plošné škrty, či už v platoch alebo v znižovaní bežných výdavkov bol naozaj takmer vyčerpaný a preto jediný spôsob ako pokračovať v úspešnom ozdravovaní verejných financií sú štrukturálne zmeny. Zároveň platí a tu tiež dám za pravdu ministrovi financií Kažimírovi, že z krátkodobého hľadiska sa to nedá urobiť sa konsolidácia nedá v prevažnej miere urobiť na strane výdavkov. Nedá, pretože ak plošné škrty, ak na ne už takmer nie je priestor a už sa to dá robiť len hlbšími štrukturálnymi reformami, tie vyžadujú istý čas. Takže je pravda, že ozdravenie v tomto roku a v budúcom roku nebude také jednoduché a že bude musieť dokonca z prevažnej miery byť asi aj na príjmovej stránke. Mimochodom bývalá opozícia, dnešní poslanci Smeru nás veľmi tvrdo kritizovali za to a zaznelo to aj vo vystúpení pána premiéra včera, že sme spomalili ekonomiku, lebo sme málo šetrili na výdavkovej strane a príliš??? na príjmovej. No tak chcem povedať, že my sme viac šetrili na výdavkovej ako na príjmovej strane a boli to zhruba 2/3 efektu zníženia deficitu v roku 2011 boli dosiahnuté na strane zníženia výdavkov a len 1/3 na strane zvýšenia príjmov cez DPH a niektoré spotrebné dane. To objektívne hovorím a priznávam, že takýto pomer nebude možné dosiahnuť a nevedeli by sme dosiahnuť ani my ak by sme ďalej vládli v roku 2012 a v roku 2013, ale zásadne dôležité bude ako zvýšením akých príjmov a akých daní vláda bude riešiť konsolidačné úsilie." Aj druhú časť výroku Roberta Fica teda môžme pokladať za pravdivú.

tvrdil vyjadril


Máme opäť pod kontrolou stabilné ceny energií.

Cena plynu pre domácnosti, ktoré plynom varia a ohrievajú vodu rástla aj za 2. vlády R. Fica. V prípade cien plynu pre domácnosti, ktoré plynom aj kúria a priemyselných odberateľov možno hovoriť o stagnácii cien. V prípade cien elektrickej energie možno hovoriť o poklese cien za 2. vlády R. Fica. Výrok ako celok hodnotíme ako zavádzajúci, keďže v prípade domácnosti, ktoré plynom len ohrievajú vodu a varia sa cena aj za 2. vlády R. Fica vzrástla. Eurostat dokumentuje ceny energií vo všetkých krajinách EU každý pol rok. Prvá vláda Roberta Fica trvala od roku 2006 - 2010, vláda Ivety Radičovej trvala trvala od júla 2010 do apríla 2012 a druhá vláda Roberta Fica trvá od apríla 2012 doteraz (resp. do roku 2016). Graf vychádzajúci z údajov Eurostat uvádza ceny plynu za jednotlivé polroky, pre domácnosti a priemyselné podniky . Z uvedeného vývoja cien je zrejmé, že aj za 2. vlády R. Fica, rástla cena plynu pre domácnosti, ktoré plynom ohrievajú vodu a varia. Podľa Sčítania obyvateľov, domov a bytov 2011, až 61,5% z obývaných bytov kúri plynom. Pod kategóriu (s. 6) "byty" patria nielen byty v bytových domoch, ale aj byty v rodinných domoch. Ceny plynu rástli aj za 1. vlády R. Fica. Vzhľadom na to že máme údaje len od 2. polroka 2007, nevieme posúdiť počiatočnú cenu v čase nástupu 1. vlády R. Fica. Graf vychádzajúci z údajov Eurostat uvádza ceny elektrickej energie za jednotlivé polroky, pre domácnosti a priemyselné podniky . Z uvedeného vývoja cien je zrejmé, že cena elektrickej energie v druhom polroku 2013, čiže počas 2. vlády R. Fica klesá pre priemyselné podniky, a klesajúci trend má rovnako aj pre domácnosti. Zdraženie elektrickej energie pre domácnosti však nastalo v aj za 1. vlády R. Fica. Vzhľadom na to že máme údaje len od 2. polroka 2007, nevieme posúdiť počiatočnú cenu v čase nástupu 1. vlády R. Fica. Štatistický úrad SR vedie mimo iného aj štatistiku vývoja cien. Vývoj cien vo výrobnej sfére v januári 2014: " Ceny priemyselných výrobcov pre tuzemsko sa v januári 2014 oproti decembru 2013 znížili o 0,5 % v dôsledku poklesu cien dodávky elektriny, plynu , pary a studeného vzduchu o 1,2 %. Vzrástli ceny ťažby a dobývania o 1 % a dodávky vody, čistenia, odvodu, odpadov a služieb o 0,2 %. Ceny priemyselnej výroby zostali na rovnakej úrovni. ..V januári 2014 v porovnaní s januárom 2013 klesli ceny priemyselných výrobcov pre tuzemský trh o 2,5 %. Znížili sa ceny dodávky elektriny, plynu , pary a studeného vzduchu o 4,5 % , priemyselnej výroby o 1,4 %, ťažby a dobývania o 0,2 %. Ceny dodávky vody, čistenia, odvodu, odpadov a služieb vzrástli o 2 %. " Vývoj spotrebiteľských cien vo februári 2014: " Vo februári v porovnaní s februárom 2013 spotrebiteľské ceny v úhrne klesli o 0,1 % . Znížili sa ceny poštových a telekomunikačných služieb o 1,4 %, v doprave o 1,3 %, nábytku, bytového zariadenia a bežnej údržby domu o 1,1 %, rozličných tovarov a služieb o 1 %, za bývanie, vodu, elektrinu, plyn a iné palivá o 0,9 % . Vzrástli ceny v odboroch vzdelávanie o 5,1 %, alkoholické nápoje a tabak o 2 %, hotely, kaviarne a reštaurácie o 1,5 %, zdravie o 0,9 %, odevy a obuv o 0,8 %, potraviny a nealkoholické nápoje; rekreácia a kultúra zhodne o 0,6 %. " Vývoj spotrebiteľských cien v marci 2014 zverejní podľa plánu ŠÚ SR až 14. apríla 2014. Dátum zverejnenia analýzy: 08.04.2014 Naspäť Nahlásiť chybu

trvala
trvala
trvá
domácnosti
priemyselné podniky
Sčítania
kategóriu
domácnosti
priemyselné podniky
januári
februári
plánu


Vieme, že tento týždeň Viktor Orbán vystúpil v európskom parlamente a naozaj tento mediálny zákon bol podrobený ostrej kritike. Kritizuje sa hlavne to, že sa vytvorí určitý nový úrad, ktorý bude cenzúrovať médiá a hlavný problém bol v tom, že na tom úrade sú nominanti vládnej strany Fidesu.

V. Orbán čelil 19. januára 2011 v Európskom parlamente kritike zo strany viacerých poslancov. Ako informuje sme.sk , "predseda frakcie socialistov Martin Schulz vyjadril názor, že mediálny orgán, ktorý má hodnotiť vyváženosť spravodajstva, je zložený z nominantov jedinej strany, čo nie je európskym riešením. V demokracii médiá kontrolujú moc, podľa maďarského zákona to však je naopak, konštatoval ľavicový politik." TASR uvádza vyhlásenie predstaviteľky OBSE pre slobodu médií, podľa ktorej sú členovia tejto rady nominantmi vládneho Fideszu. Európska komisia nezávislosť mediálneho orgánu prešetruje.

sme.sk
TASR
Európska komisia


A tá rada vôbec nebola priateľsky naklonená Nižňanskému. Veď ho tam neustále mučili z týmu, vracali mu jeho rozpočty a tak ďalej.

Rada Slovenskej televízie (STV) 21. januára 2009 neschválila ani jednu z dvoch predkladaných verzií rozpočtu na rok 2009. Namiesto toho sa dohodla na uznesení, ktoré ukladá riaditeľovi STV Nižňanskému, aby dopracoval takzvaný pesimistický nulový koncept. Rada STV opäť neschválila krízový variant rozpočtu ani vo februári 2009, ktorý predložil generálny riaditeľ STV Štefan Nižňanský. Rada STV jednomyseľne neschválila návrh úpravy rozpočtu televízie v septembri 2010. Generálny riaditeľ verejnoprávnej televízie Štefan Nižňanský musel rozpočet prepracovať tak, aby počítal aj s možnosťou, že rezorty kultúry a financií neposkytnú STV kompenzácie. V októbri Rada STV odporučila vedeniu STV dopracovať návrh rozpočtu a programového konceptu v súlade s pripomienkami Dozornej komisie STV a Rady STV do záveru novembra 2010.

neschválila opäť neschválila odporučila


Veď samosprávny systém existuje na Slovensku už dlho. Miestne samosprávy tu existujú od roku 1990.

Je pravda, že prijatím zákona č. 369/1990 Zb. o obecnom zriadení , bola obnovená miestna samospráva na úrovni obcí v Slovenskej republike. Preto výrok hodnotíme ako pravdivý.

zákona zriadení


A chcem povedať, že my sme namietali proti tejto  (Anne Bubeníkovej do čela FNM pozn.) aj na základe materiálu, ktorý sme poznali dovtedy ako anonymný materiál a Ivan Mikloš sa postavil alebo SDKÚ sa postavilo za pani Annu Bubeníkovú a Ivan Mikloš povedal, že preberá politickú zodpovednosť za túto nomináciu.

I. Mikloš vo svojom blogu O gorile, dôvere a o zodpovednosti píše:

O gorile, dôvere a o zodpovednosti
R. Sulík
J. Miškov


Pán poslanec Kašper v období (2015, pozn.), keď sa podpisovala zmluva (s EEI, pozn.), za túto zmluvu opakovane hlasoval. Dokonca aj za zmluvu, ktorú sme podpisovali my.

Igor Kašper, ktorý je tiež jedným z kandidátov na post primátora mesta Banská Bystrica, naozaj za návrh zmluvy s EEI, s.r.o zahlasoval - aj v roku 2011, aj 2015. Výrok hodnotíme ako pravdivý.


Máme na ministerstve zdravotníctva inštitút zdravotnej politiky, kde sme opakovane prepočítavali počty chýbajúcich sestier a zvolili sme vhodnú štatistiku metedológiu. Porovnávali sme to so štatistikami OECD. My sme v roku 2016 robili špeciálne zisťovanie počtu sestier (...). Nám podľa údajov, ktorými disponuje Inštitút zdravotnej politiky, chýba 2 300 sestier cca.

Inštitút zdravotnej politiky ( IZP ) " je analytickým a poradným útvarom Ministerstva zdravotníctva SR ". Jeho úlohou je spracovávať a centralizovať údaje o poskytovaní zdravotnej starostlivosti. Podľa prepočtov IZP z jesene 2016 chýba na Slovensku do 2300 zdravotných sestier. Výrok hodnotíme ako pravdivý, musíme však poukázať na to, že údaje o chýbajúcich zdravotných sestrách sa rôznia. Slovenská komora sestier a pôrodných asistentiek (SKSaPA) napríklad tvrdí, že na Slovensku stále chýba viac ako 15 000 sestier a pôrodných asistentiek. Podľa Organizácie pre hospodársku spoluprácu a rozvoj OECD je Slovensko v počte zdravotných sestier takmer na chvoste rebríčka EÚ. O tisíc obyvateľov sa na Slovensku podľa OECD stará v priemere 5,7 sestier. Nižšiu pozíciu dosiahli Taliansko, Španielsko, Poľsko, Litva a Grécko. V Nórsku na tisíc obyvateľov pripadá 17,3 sestier, priemer OECD je 9 zdravotných sestier na tisíc obyvateľov. Štatistiku zverejnil OECD vo svojej publikácii Health at a Glance 2017 ( .pdf , s. 161). Na nedostatočný počet zdravotných sestier upozornila OECD vo svojej správe z júna 2017: " Alokácia zdrojov a obzvlášť zdravotníckeho personálu nie je v súlade s potrebami obyvateľstva. Na rozdiel od väčšiny krajín OECD v Slovenskej republike v priebehu posledných 10 rokov počet zdravotných sestier klesal " ( .pdf ). Andrea Kalavská, ktorá sa stala ministerkou zdravotníctva v marci 2018, tvrdí, že ministerstvo systémovo pracuje na zlepšení pracovných podmienok pre zdravotné sestry: "Prácu sestier si vysoko vážim, sú dôležitou súčasťou poskytovania zdravotnej starostlivosti a my kontinuálne pracujeme na systémových krokoch, aby sme zatraktívnili podmienky na ich prácu a motivovali ich, aby postupne prichádzali do systému. Problém s chýbajúcimi sestrami však nie je len na Slovensku, ale v celej Európe a my pracujeme na tom, aby sa stav postupne zlepšoval. Aktuálne sa napríklad zaoberáme aj otázkou ich lepšieho platového ohodnotenia." Kalavská pred nástupom do funkcie pôsobila ako štátna tajomníčka MZ SR. Ako tajomníčka mala na ministerstve na starosti sekciu zdravia a sekciu farmácie a liekovej politiky. Nedôveru voči novej ministerke vyjadrilo Odborové združenie sestier a pôrodných asistentiek. Jeho šéfka Monika Kavecká Kalavskú " skritizovala za nedávny proces zrušenia sesterskej špecializácie ošetrovateľská starostlivosť o dospelých ", za ktorý sa zaslúžila práve Kalavská ešte ako štátna tajomníčka.

IZP jesene komora .pdf .pdf zlepšení tajomníčka starosti Kalavskú


To znamená, že ten Patriot systém, ktorý teraz dôjde, ten tu zostane. Áno, a kryjú nás ešte ďalšie tri systémy Patriotu, ktoré sú myslím dva nemecké a jeden holandský. Tzn., že my máme dnes zabezpečenú protivzdušnú obranu.

Systém protivzdušnej obrany Patriot nám poskytli spojenci v NATO. Aj keď je iba zapožičaný, mal by zostať na našom území, pokiaľ to bude nutné. Štyri batérie tohto systému by mali stačiť na plnohodnotné pokrytie vzdušného priestoru Slovenskej republiky. Výrok preto hodnotíme ako pravdivý.

Spojenci z NATO zapožičali Slovensku systém protivzdušnej obrany Patriot v rámci posilnenia východnej hranice, v súvislosti s konfliktom na Ukrajine. Tri batérie obranného systému Patriot, ktoré sú už na Slovensku, nám dočasne poskytlo Nemecko a Holandsko. V priebehu niekoľkých dní dorazí aj štvrtá batéria od američanov. Všetky batérie by mali byť postupne rozmiestnené tak, aby pokryli územie Slovenska.

Patriot však zatiaľ nie je trvalým riešením obrany slovenského vzdušného priestoru. Mandát misie holandských a nemeckých vojakov, ktorí systémy obsluhujú, je iba polročný. V prevádzke by mali byť od polovice apríla po dobu maximálne šiestich mesiacov. To však podľa ministra Naďa neznamená , že sa zo Slovenska o pol roka stiahne. Patrioty by na Slovensku mali byť podľa dohody tak dlho, ako ich budeme potrebovať. Minister predpokladá , že Patrioty tu budú minimálne na niekoľko rokov.

zapožičali dorazí rozmiestnené Mandát neznamená predpokladá


V roku 2004 11 500 ľudí za jeden rok žiadalo o azyl. Viete, koľkí dostali? 15...

Štatistika Ministerstva vnútra uvádza pre rok 2004 dokopy 11 395 žiadostí o azyl na Slovensku, čo sa približuje Bugárovmu údaju 11 500, pričom počet udelených azylov bol presne 15 ako tvrdí aj Bugár. Výrok preto hodnotíme ako pravdivý.

Štatistika


Ja som neprezliekal kabáty, nevstupoval zo strany do strany do inej, ale som jednoducho založil.

Podobný výrok sme už overovali v diskusii SME a Trendu 3. marca 2014. Milan Kňažko podľa našich informácií ( Aktuálne a Osobnosti ) bol spoluzakladateľom VPN v roku 1989, HZDS-ĽS v roku 1991 a DÚ, ktorá sa v závere svojej pôsobnosti zlúčila s SDKÚ v roku 2000 a v ktorej zastával pozíciu podpredsedu. Je teda pravdou, že Kňažko bol v procese formovania strán vždy v pozícii zakladateľa (transformáciu DÚ na SDKÚ považujeme tiež za “založenie strany”).

Kňažko bol od marca 1993 do októbra 1998 bol poslancom NR SR, predtým koncom 1989 poslancom Snemovne ľudu Federálneho zhromaždenia ČSFR ako člen VPN . V roku 1993 po odchode z HZDS (ktorej bol členom a v marci 1993 vystúpil ), pôsobil ako nezávislý poslanec. Následne vo voľbách v roku 1994 kandidoval za DÚ (ktorú zakladal a následne bol jej členom) a pôsobil ako poslanec DÚ v NR SR v rokoch 1994-1998. Vo voľbách v roku 1998 bol zvolený na kandidátke SDK, ktorá sa pretransformovala na SDKÚ. V tomto období pôsobil ako minister kultúry SR.

diskusii SME a Trendu
Aktuálne
Osobnosti
VPN
HZDS-ĽS
SDKÚ
Kňažko
zhromaždenia
VPN
vystúpil
1994
kandidoval
1998
zvolený


Internátne školy (štátne školy pre menšiny, pozn.) nefungujú. Všade, kde boli zavedené, sa od nich odvrátili.

Prochádzka správne uvádza, že internátne školy boli problémom v niektorých krajinách, kde sa snažli zaviesť nútené navštevovanie škôl pre vybrané národnostné menšiny a následne boli opustené ako metóda.

Takéto prípady nastali napríklad v Kanade, kde sa premiér Stephen Harper ospravedlnil za to, že vláda nútila 150 000 detí, ktoré patrili k menšine pôvodných obyvateľov Kanady, aby navštevovali internátne školy. Podobné vystúpenie a ospravedlnenie urobil aj premiér Austrálie Kevin Rudd Canberra v roku 2008. V školách dochádzalo k sexuálnemu obťažovaniu, k psychyckému týraniu a bola zanedbávaná starostlivosť. Harper povedal, že systém bol nastavený na predpoklade, že kultúra pôvodných obyvateľov je menejcenná.

Napriek tomu nie sme schopní potvrdiť, že skutočne všade tam, kde skúsili internátne školy pre menšiny ich opustili (pretože nefungujú). Výrok preto hodnotíme ako neoveriteľný.

správne
Stephen Harper
Kevin Rudd Canberra


Slovensko si historicky za najnižšie úrokové sadzby požičiava peniaze.

Podobný výrok sme overovali už v minulosti ( Na telo , 10. februára 2013, O5M12 , 10. februára 2013, Na telo , 7. apríl 2013, O5M12 , 7. apríl 2013). Podľa dostupných údajov na stránke cbonds.com a taktiež vyjadrenia šéfa IMP M. Filka, je pravdou, že sme si vo februári 2013 požičali historicky najvýhodnejšie. TASR informovala 20. februára 2013 o umiestnení novej emisie desaťročného benchmarkového dlhopisu v hodnote 1,75 miliardy eur na trh. Podľa riaditeľa tlačového odboru ministerstva financií Radka Kuruca: "ide o najlacnejší slovenský dlhodobý dlhopis v histórii. Môžeme to hodnotiť ako prejav dôvery trhov v správnosť nastavenia ekonomickej politiky vlády SR a ocenenie konsolidačného úsilia." Podľa portálu cbonds.com , Slovensko emitovalo dlhopisy so splatnosťou do roku 2019 a 2023 19. marca 2013. Porovnávaním s dostupnými údajmi z predchádzajúcich rokov sme zistili, že výrok je pravdivý. 19. marca 2013 boli emitované dlhopisy v objeme CHF 175 000 000 so splatnosťou 16. október 2023 a kupónom 2.125%. Podľa prehľadu cenných papierov ( cbonds.com ), ktoré Slovensko predalo od roku 2004 ide skutočne o najvýhodnejší predaj, ak porovnávame objemovo a tiež podľa dátumu splatnosti porovnateľné dlhopisy. Demagog.sk nemá prístup k starším dlhopisom. Graf portálu Trading Economics poukazuje na znižovanie úrokových sadzieb 10- ročných dlhopisov Slovenskej Republiky a rovnako aj poukazuje na pravdivosť výroku. To že Slovensko malo predať historicky najvýhodnejší dlhodobý dlhopisy, potvrdil aj šéf IFP M. Filko v rámci diskusie v relácii Lampa (čas 1:39:15) 1. marca 2013. Dátum zverejnenia analýzy: 20.05.2013 Naspäť Nahlásiť chybu

Na telo

Na telo

TASR

cbonds.com

cbonds.com

Graf

Lampa


Vstup ruských vojsk na územie Ukrajiny bolo porušením medzinárodného práva.

Rusko vojenskou inváziou na Ukrajinu 24. februára 2022 porušilo základný dokument medzinárodného práva, Chartu OSN, ktorá zaväzuje štáty rešpektovať teritoriálnu integritu a politickú nezávislosť iných štátov ( Čl. 2, ods. 4 ). K zaručeniu zvrchovanosti, územnej celistvosti, nedotknuteľnosti hraníc, zdržaniu sa zastrašovania a použitia sily sa Rusko prihlásilo aj v Helsinskom záverečnom akte a Minských dohodách . Rusko porušuje rámce stanovené medzinárodným právom a medzinárodne uznávanými dohodami a dohovormi, výrok preto hodnotíme ako pravdivý.

Ruská federácia sa k rešpektovaniu nezávislosti, zvrchovanosti a hraníc Ukrajiny zaviazala aj v Budapeštianskom memorande podpísanom v roku 1994. Tento záväzok Rusko porušilo už v roku 2014 anexiou Krymu a podporou proruských rebelov v pokuse o vytvorenie separatistických republík Doneck a Luhansk.

porušilo
Čl. 2, ods. 4
Helsinskom záverečnom akte
Minských dohodách
zaviazala
porušilo


Poďme raz verejnosti, ale pravdepodobne na to treba jednu celú reláciu, povedať, akého bakelitového trabanta ste to na ministerstve dopravy vytendrovali na úseku Dubná Skala - Turany. Pretože slovenská verejnosť musí vedieť, že sa ide robiť stavba, kde nebudú vôbec zpevnené brehy. Slovenská verejnosť musí vedieť, že sa bude používať podstatne menej materiálu. Áno, postavíte diaľnicu, na ktorú bude záruka len 5 rokov. Ale potom po nás potopa.

cauko, tu to neviem overit. ale nasiel som tu zmluvu na centralnom registri. link tu . Problem je v tom, ze vcera sa mi vecer totalne zaviril pocitac, tak teraz pracujem na cudziom. vzdy ked to idem otvorit (.pdf), tak mi vypise, ze nie je platny bitmapovy subor alebo format nie je v sucasnoti podporovany. tak sorry, ak ti to pojde otvorit, tak tam to asi bude. aspon mylim. lebo inde na nete som nic take nenasiel.

tu


Rovnako my hovoríme, že zákon platí pre každého, aj pre pána prezidenta, články 101, 151 Ústavy sú úplne jasné. Je povinnosťou prezidenta vymenovať legitímne zvoleného generálneho prokurátora.

Článok 101 Ústavy SR definuje funkcie prezidenta a jeho voľbu. Článok 151 Ústava SR hovorí, že "Podrobnosti o vymenúvaní a odvolávaní, právach a povinnostiach prokurátorov a organizácií prokuratúry ustanoví zákon." Spôsobe voľby generálneho prokurátora sa venuje článok 102 Ústavy SR : "Prezident ... t.) vymenúva a odvoláva sudcov, predsedu a podpredsedu Najvyššieho súdu Slovenskej republiky, generálneho prokurátora a troch členov Súdnej rady Slovenskej republiky, prijíma sľub sudcov." Voľbe generálneho prokurátora sa venuje aj článok 150 Ústavy SR : " Na čele prokuratúry je generálny prokurátor, ktorého vymenúva a odvoláva prezident Slovenskej republiky na návrh Národnej rady Slovenskej republiky." Výrok hodnotíme ako nepravdivý keďže M. Dzurinda uvádza nesprávny článok Ústavy SR a tiež nepresnú citáciu. Dátum zverejnenia analýzy: 27.02.2012 Naspäť Nahlásiť chybu

Ústavy SR
Ústava SR
Ústavy SR
Ústavy SR


Môj otec aj moja mama boli ako učitelia členmi komunistickej strany. Nikto z nich nikdy nebol straníckym funkcionárom.

A. Kiska sa narodil do učiteľskej rodiny. Demagog.sk nezistil, či boli obaja rodičia A. Kisku skutočne členmi Komunistickej strany, no je pravdou, že meno Kiska v zozname funkcionárov KSČ a KSS, vytvoreným ÚPN, nefiguruje. Výrok hodnotíme ako pravdivý.

narodil zozname


No ale ak sa pozrieme na to čo preberáme, tak ja spomeniem niektoré riziká, o ktorých budeme ďalej hovoriť....Nerozpočtované financovanie strategických zásob ropy, ktoré musíme urobiť do konca roka vo výške 90 mil. €. Na krku máme žaloby vo veci emisnej dane vo výške 70 mil. €. Železnice, tie hospodárili minulý rok so 100 mil. € sekerou.

Dátum zverejnenia analýzy: 16.04.2012 Naspäť Nahlásiť chybu


Ale to je presne prípad Bakiho Sadikiho, keď ja som bol, ako čelil som na Ústavnoprávnom výbore, aj na Výbore pre brannú bezpečnosť, pán Lipšic už vedel, ako rozhodne dopredu súd, áno, to je zasahovanie do súdnej moci. Tento týždeň, zaujímavé, rozhodol súd, poslal ho na 22 rokov do väzenia.

Tomáš Borec správne interpretuje opätovné odsúdenie Bakiho Sadikiho na 22-ročný trest odňatia slobody Krajským súdom v Prešove 2. apríla 2014, teda v týždeň konania diskusie. Taktiež správne uvádza, že on ako minister sa týmto prípadom zaoberal na Ústavnoprávnom výbore a na Výbore pre brannú bezpečnosť. Demagog.sk nehodnotí účasť Daniela Lipšica v tejto kauze. Prípad Bakiho Sadikiho sa po dlhšom čase otvoril v septembri 2013, kedy Krajský súd v Prešove rozhodol o potrebe opätovného otvorenia kauzy, pretože v čase vynesenia verdiktu bol menovaný v zahraničí. Zasadnutie Výboru pre brannú bezpečnosť s účasťou ministra spravodlivosti sa uskutočnilo v utorok, 17. septembra. Tomáš Borec sa v rámci neho verejne vyjadril o pochybení príslušného súdu a načrtol možnosť podania dovolania. Podľa informácií tlačových agentúr, "o postupe súdov v prípade Sadikiho informoval Borec následne aj Ústavnoprávny výbor Národnej rady, ktorý podobne ako brannobezpečnostný zasadol z iniciatívy opozičných poslancov." 16. decembra 2013 v novootvorenom prípade rozhodol Okresný súd v Prešove tak, že trest pre Sadikiho potvrdil . Rozhodnutie z 2. apríla 2014 bolo rozhodnutím odvolacieho (krajského) súdu, čím odsúdený vyčerpal všetky riadne opravné prostriedky a rozsudok na 22-ročný trest sa stal právoplatným. Dátum zverejnenia analýzy: 07.04.2014 Naspäť Nahlásiť chybu

odsúdenie rozhodol účasťou potvrdil bolo


My sme niečo navrhovali v májovom našom návrhu, že tí, ktorí zamestnajú napríklad mladých ľudí, tým treba, povedzme, rok alebo 9 mesiacov odpúšťať napríklad odvody alebo aby platili menšie dane, no a potom minimálne také obdobie budú musieť zamestnať toho istého človeka.

Béla Bugár skutočne zaslal (3. mája 2013) Premiérovi R. Ficovi návrh na zníženie nezamestnanosti.

návrh


Ten rozpočet, musím povedať, že čo sa týka deficitu, áno, je najlepší, čo predkladal doteraz minister, to proste ako je pravda, teda aby som ho aj pochválil, hej.

Predpokladáme, že Ivan Švejna hovorí o pôsobení ministra Petra Kažimíra. V roku 2013 bol schválený rozpočet na rok 2013 s deficitom 2,94 % HDP, v roku 2014 to bolo 2,64 % HDP a budúci rok má deficit dosiahnuť 2,29 % HDP. Jedná sa o doteraz najnižší plánovaný deficit v rozpočte za ministra Kažimíra, na základe čoho hodnotíme výrok ako pravdivý.

rozpočet 2014 deficit


Len jednu poznámku. Historicky najvyšší deficit malo Slovensko za prvej Dzurindovej vlády, len aby sme hovoril o vláde socanov a iných.

Slovensko malo od roku 1995 historický najvyšší deficit štátneho rozpočtu za prvej Dzurindovej vlády v roku 2000 vo výške mínus 12,3 % HDP (viď tabuľka dole, pozn.).

Údaje sú z Eurostatu (aktualizované k 17. máju 2011, pozn.).

Rok

Deficit štátneho rozpočtu v % k HDP

1995

mínus 3,4 % HDP

1996

mínus 9,9 % HDP

1997

mínus 6,3 % HDP

1998

mínus 5,3 % HDP

1999

mínus 7,4 % HDP

2000

mínus 12,3 % HDP

2001

mínus 6,5 % HDP

2002

mínus 8,2 % HDP

2003

mínus 2,8 % HDP

2004

mínus 2,4 % HDP

2005

mínus 2,8 % HDP

2006

mínus 3,2 % HDP

2007

mínus 1,8 % HDP

2008

mínus 2,1 % HDP

2009

mínus 8,0 % HDP

2010

mínus 7,9 % HDP

Eurostatu


No ale tak sa o tom porozprávajme pravdivo. A tá pravda hovorí, že k tomu poklesu došlo rozhodujúcim spôsobom, a preto, že sme zmrazili mzdy vo verejnom sektore.

Inštitút finančnej politiky MF SR vypracoval správu Životná úroveň zrejme stúpne napriek poklesu reálnej mzdy (.pdf). V danom dokumente sa píše: Prognóza nominálnej mzdy zostáva prakticky nezmenená a to v dôsledku pôsobenia protichodných vplyvov. Na jednej strane bude negatívne na mzdy pôsobiť fiškálna reštrikcia a rast zamestnanosti, ktorý ťahá priemernú mzdu smerom nadol, keďže novoprijatí zamestnanci majú spravidla nižšiu mzdu. Na strane druhej vyššia očakávaná inflácia bude z dôvodu indexácie pôsobiť na rast miezd. Kvôli prudkému nárastu zamestnanosti znižujeme „štatistický“ rast nominálnej mzdy o 0,2 p.b., nakoľko novoprijatí zamestnanci budú znižovať mzdový priemer. Priemerná hodnota nominálnej mzdy v tomto roku tak dosiahne 796 eur, čo je o 27 eur viac ako v roku 2010. V roku 2012 by sa nominálna mzda mala zvyšovať rýchlejším tempom napriek zmrazeniu miezd v štátnej správe. Vzhľadom na vyššiu infláciu by mala v roku 2011 reálna mzda klesnúť o 0,6% . V nasledujúcich rokoch by však už mala rásť v priemere o 2,6% ročne. (str. 3) M. Dzurinda tu zavádza, pretože tvrdí, že k poklesu reálnej mzdy došlo zmrazením platov v štátnej správe. Zmrazenie platov síce analýza spomína, ale v súvislosti s rastom nominálnych miezd. Analýza naopak určuje pokles reálnych miezd ako dôsledok vyššieho rastu inflácie.


na konci roka 2011 naozaj sa Slovensko prvýkrát v histórii nebolo schopné financovať.(...)Vtedy bola hotovostná rezerva naozaj necelú miliardu, niečo 600 - 700 miliónov eur.

V mil. eur, (koniec roka)

2011

2012

2013

Hotovostná rezerva

664

3 234

3 418

správa
znamená
neuvádza
SITA
tu
Program
Ministerstva financií


...a zaviedli sme  (v roku 2009 zvýšením rodinných prídavkov o 100 korún, pozn.) opätovne, čo predchádzajúca teraz súčasná vládna garnitúra zrušila valorizačný mechanizmus na valorizáciu rodinných prídavkov.

Nepodarilo sa mi nájsť žiadnu zmienku o tom, že by Dzurindova vláda zrušila valorizačný mechanizmus.


Teraz vylúčili ponuky na diaľniciach 3, aby vyhrala proste štvrtá. Tam máte pár desiatok miliónov eur. Však zasiahnite.

Ružomberský úsek diaľnice D1 medzi Hubová - Ivachnová má stavať Váhostav-SK s partnermi. Ponuka, čo sa týka ceny, bola skutočne až štvrtá. Prvá bola talianska firma HANT BA DS+ INC s ponukou 207,5 mil.€ . Druhé boli Inžinierske stavby Košice + TuCon Žilina za 215,4 mil.€ . Tretie Dúha Prešov+ Impregilo (tiež Talianska spoločnosť) za 224,9 mil.€ a až štvrtý bol Združenie Čebrať (Váhostav – SK Žilina + OHL ŽS) za 227,26 mil.€ . Vedúci oddelenia marketingu Inžinierskych stavieb Pavol Peško uviedol , že dôvodom pre zrušenie ponuky jedného z uchádzačov bola "cena niektorých objektov (ktorá) bola niekoľkonásobne nižšia ako cena za dané objekty ponúknutá ostatnými uchádzačmi. Napríklad u jedného objektu bola cena za daný objekt o 90 % nižšia ako bola cena ostatných uchádzačov za ten istý objekt." Podľa analytika inštitútu INEKO Petra Goliáša by štát mal svoje rozhodnutie jasne vysvetliť v podrobnej analýze. "Vylúčenie ponúk z dôvodu, že boli lacnejšie, pričom rozdiel oproti cene víťazného uchádzača nie je zásadný, totiž vyvoláva podozrenia z neférového prístupu a nehospodárnosti pri nakladaní s verejnými prostriedkami.“

Váhostav-SK
uviedol
Petra Goliáša


Nám sa v meste zdvojnásobil počet cyklistov.

V tejto súvislosti sa objavil na webovom portále cyklokoalícia.sk článok z 30. apríla 2013. Jeho autori prichádzajú so zistením, že po štvrtom sčítaní cyklistov v rade, v BA oproti roku 2012 nastalo približne 52% navýšenie ich množstva oproti predchádzajúcemu období. Sčítanie prebiehalo počas riadnej premávky na predom vyselektovaných lokalitách.

článok


...sa stalo to, že nedokázal (Andrej Kiska, pozn.) ani zastúpiť pána Pellegriniho na oslavách v Normandii, keď pán Pellegrini mal dôležité rokovania o plyne v Rusku.

Aj napriek štylizácii vyjadrenia, hodnotíme výrok ako pravdivý. Vyjadrenia oboch strán (Andreja Kisku a Petra Pellegriniho) sú do značnej miery protirečivé a dostupné zdroje nepotvrdzujú úplne ani jednu z verzií. Faktom však ostáva, že bývalý prezident Kiska na oslavách Dňa D v Normandii premiéra Pellegriniho nezastúpil. 5. júna 2019 sa v anglickom meste Portsmouth organizovali oslavy tzv. Dňa D, teda začiatku vojenskej operácie, ktorá veľkou mierou prispela k porazeniu nacistického Nemecka počas druhej svetovej vojny. Na ne boli pozvaní najvyšší predstavitelia viacerých štátov, vrátane slovenského premiéra Petra Pellegriniho, ktorého ešte v daný deň očakávalo aj britské verejnoprávne médium BBC. Zatiaľ čo premiér uprednostnil návštevu Ruska, na oslavách ho zastupoval vicepremiér Richard Raši. Jeho rozhodnutie je podľa jeho vlastných slov (vo videu ) nutné „vnímať len ako kolíziu termínov.“ Rozhodne sa nemalo jednať o narušenie hodnotovej či zahraničnopolitickej orientácie, čo neskôr zdôrazňoval aj minister zahraničných vecí Miroslav Lajčák. Predseda vlády Pellegrini sa v priebehu troch dní stretol s ruským partnerom Dmitrijom Medvedevom, ruským prezidentom Vladimirom Putinom a rovnako vystúpil aj v hlavnom paneli Petrohradského medzinárodného ekonomického fóra. V pláne bol taktiež podpis o spolupráci medzi Slovenskými elektrárňami a spoločnosťou TVEL pri dodávkach jadrového paliva. Ako informovali HN, témou jednaní partnerov mali byť aj dodávky plynu v súvislosti s dobudovaním plynovodu Nord Stream 2, dodávky ropy či riešenie projektu širokorozchodnej železnice. Pellegrini svoju neúčasť na oslavách argumentoval aj tým, že do Normandie mohol ísť aj prezident Andrej Kiska. Zo strany premiéra sa dočkal kritiky za to, že ako najvyšší predstaviteľ štátu na oslavy vylodenia spojencov pozvánku neprijal. „Ak dobre viem, až do 15. je prezidentom Slovenskej republiky. Nemyslím, že má inú zásadnejšiu zahraničnú návštevu v ten deň na programe," povedal Pellegrini o Kiskovi. Svoju cestu do Ruska podobne obhajoval tým, že na takýto typ návštevy sa neposiela zástupca, rovnako nebola možná ani zmena termínu. Reakcia prezidentskej kancelárie nenechala na seba dlho čakať. Ako uviedol hovorca prezidenta Roman Krpelan, jediná pozvánka na oslavy v Normandii bola len v rukách premiéra Petra Pellegriniho. „Predseda vlády sa rozhodol uprednostniť Moskvu, je to jeho slobodné rozhodnutie. Prezident Andrej Kiska verejne a dlho vopred oznámil, že jeho posledná zahraničná cesta bude do Českej republiky. Cesta sa uskutočnila minulý týždeň,“ dodal Krpelan. K téme sa po predstavení novovzniknutej politickej strany Za ľudí vyjadril 17. júna 2019 aj jeho líder a bývalý prezident SR Andrej Kiska s tým, že sa o zmene dozvedel 5-6 dní pred samotnými oslavami: „Ak by som 3-4 mesiace predtým, ako to býva zvykom, dostal oznámenie, že takáto akcia je, išiel by som. Vidieť na tom zákernosť politiky. Pozvanie si vypýtal, aj dostal pán premiér. On si ho vypýtal, lebo vedel, aké osobnosti tam budú, a chcel mať peknú fotku. Potom dostal pozvanie do Ruska a išiel tam. Jeho voľba.“ Kritikou prispelo aj hnutie OĽaNO, konkrétne Jaroslav Naď, analytik v oblasti obrany a bezpečnosti: „Pochybil najmä premiér Pellegrini, ale keď urobil túto chybu, tak ju mal napraviť prezident Andrej Kiska a mal tam byť.“ V konečnom dôsledku tak hodnotíme výrok Erika Tomáša ako pravdivý – vtedy dosluhujúci prezident Kiska skutočne nezastúpil premiéra Pellegriniho na oslavách v Normandii. Otáznymi sú však možnosti jeho zúčastnenia. V každom prípade ostáva faktom to, že uprednostnil možnosť, aby jeho poslednou zahraničnou cestou bola symbolicky návšteva Českej republiky, rovnako ako premiér Pellegrini uprednostnil riešenie ekonomických otázok v Rusku pred účasťou na oslavách Dňa D.

očakávalo videu zdôrazňoval informovali povedal dodal vyjadril prispelo


Ale Slovenská republika od roku 2008 vždy z tých najohrozenejších oblastí povyberala rodiny s deťmi, matky s deťmi, ktoré boli ohrozené. Boli na chvíľku na Slovensku a potom sme ich poslali do ich novej krajiny, do Spojených štátov. Robili sme takéto projekty na naše náklady.

Medzinárodná organizácia pre migráciu (IOM), ktorej súčasťou je aj Slovensko, zabezpečuje transfer migrantov a ich prípravu na bežný život v niektorej z krajín, ktoré sú do programu zapojené a majú voľnejšiu migračnú politiku (aj USA). Podľa dostupných informácií , Slovensko je do programu humanitného transferu zapojené od roku 2008 a migranti najčastejšie mieria do Spojených štátov amerických. Výrok hodnotíme ako pravdivý.

informácií

iom.sk


Dnes naozaj je verejným tajomstvom, že už aj vaši poslanci, pán poslanec Kaliňák, mali vôľu voliť pána poslanca Čentéša, pána doktora Čentéša, preto radšej ste ich stiahli, aby náhodou ste neutŕžili tú hanbu, že pán Čentéš je zvolený možno aj ústavnou väčšinnou.

V médiách sa neobjavili žiadne správy o tom, že by nejakí poslanci Smeru-SD chceli voliť Čentéša, prípadne, že nebudú voliť Trnku. Žitňanská možno má takéto informácie, tie sa však na verejnosti neobjavili, a preto to ani nemôže byť verejné, ale len akési kuloárové tajomstvo.